06/17/2017 13:25:15 دڵشاد تاقانه\nچیرۆکی هه‌زار و یه‌ک شه‌وه‌ی پێشمه‌رگایه‌تی شه‌هریار، هه‌بوو هه‌رگیز خه‌یاڵ نه‌بوو، ده‌کرێ چیرۆکخوانی بکرێ، سیناریۆی فلیمێکی دیکۆمێنتاری له‌سه‌ر بنوسرێته‌وه، باشترین وێنانوسی بکرێ به‌ڵام لێره‌دا کورتنوسیه‌کە له‌چه‌ند وێنه‌یەکی تیژتێپەڕدا. به‌هه‌ڵکه‌وته سپیلکه‌ی لاواز و بەژن دەستەی باریک به‌ڵام به‌سام و بوێر هێزێک له‌ناخیدا هه‌میشه له‌سه‌رووی توانا جه‌سته‌یه‌که زاڵ بوو ئه‌ویش ئازایه‌تی بوو.\nناسناوی خۆشه‌ویستی ناو دڵسۆزانی هه‌روا تۆقێنه‌ری چه‌ندین گه‌وره جاش و نۆکه‌رانی داگیرپه‌روه‌ری سه‌رده‌می به‌عسی ئه‌وکاته‌بوو چونکه باش ده‌یانزانی ئه‌گه‌ر بکه‌ونه چنگی ئه‌م هه‌ڵۆیه ڕۆحکێشیان ده‌کات. هه‌موومان وامان پێده‌گۆت، له‌کوردی ناوبڕی و کورتکردنه‌وه‌ی نیشانه‌ی کارلێکی که‌سایه‌تیه‌که‌یه ئیستاش هه‌رده‌ڵێین: به‌گۆڕی شه‌هره. تایبه‌تمه‌ندی و موزیکێکه له‌گیان جیانابێته‌وه لاپه‌ره‌یه‌کی مێژووی وراتی کۆیه و کوردستانه.\nجگه له‌زانینی یاری کاراتی به‌سه‌رکه‌وتوویی، تۆپانێ به‌گیانی وه‌رزشی، که‌باسێکی خۆشهه‌ڵبه‌ز و له‌گه‌ڵ هه‌موو که‌بسه‌کانی گۆڕه‌پانی دواناواندی کۆیه‌ی کوڕان وه‌ک هانده‌ر هاوارمان ده‌کرد: ئاوی لێهینا، ئاوی لێهینا! هەروەها دەنگخۆش لەسەری چیای قەندیل گۆرانی لەقەندیلی سەربەرزەوەی لۆ پێشمەرگەکانی دەگۆت و تینی پێدەبەخشین. لەهە‌رگۆشه‌یه‌که‌وه لێی بڕوانی دیسان وێنه پێشمه‌رگایه‌تیه‌کەی هه‌وێنی سه‌ره‌کی ڕه‌نگ و ڕووکاریتی، خۆشڕه‌وی پێشمه‌رگایه‌تی و ماندی بوونی نه‌ده‌زانی له‌وێش هه‌رله‌ڕیزی پێشه‌وی هێرش و به‌ره‌نگاری یا دواوه‌ی کشانه‌وه و پارێزگاری بوو.\nبیرۆکه‌ی پارتیزانی زۆر بوو له‌چاو تروکانێک لێت بزرده‌بوو! پێشمه‌رگه‌ی ڕێناس و پارتیزان بوو. له‌دۆڵه‌ڕه‌قه فێری ده‌کردین له‌که‌مین دا هه‌رگیز جگه‌ره نه‌کێشن چونکه بۆسه‌دانه‌ره‌ک کوژرایه به‌هۆی زیره‌کی که‌سه‌که له‌دووره‌وه بۆنی جگه‌ره‌که‌ی وی کردیه. گیانی ئه‌و له‌گه‌ڵ مردن له‌ده‌یان و سه‌دان چالاکی پێشمه‌رگانه تاڵه‌موێکی به‌ین بووه که‌سیش ناتانی ئه‌و ڕاستیه نه‌سه‌لمێنی!\nهه‌مووو پێشمه‌رگه‌ک جێبه‌جێکاری فه‌رمانه‌کانی بوو که‌س لێی لانه‌ده‌دا هه‌تا ئه‌گه‌ر لات و بێ پرنسیپیش با له‌ئاستی شه‌هریار مه‌ته‌قی نه‌ده‌کرد هه‌رده‌یتوانی بڵێ: به‌رێ کاک شه‌هریار. له‌به‌رئه‌وه‌ی پێشمه‌رگه‌کی زووی شۆڕشی نوێ و ده‌سکه‌ره‌وه، فه‌رمانده‌یه‌کی به‌سام به‌هیمه‌ت و بڕیارده‌ربوو. ئاسان کاری ده‌کرده سه‌ر هاوه‌ڵه‌کانی و که‌س له‌قسه‌ی ده‌رنه‌ده‌چوو. ئه‌وه‌ی ناسیبیتی ده‌زانی ده‌سوه‌شێن و داینه‌ده‌هینا له‌به‌ر هیچ که‌س. زۆرجار ڕێزلێگرتن و به‌هه‌ند وه‌رگرتن له‌ترسه‌وه نیه به‌ڵکو له‌خۆشه‌ویستیه‌وه‌یه واته سێبه‌ری ڕوحی و که‌سیه‌تی شه‌هریار هه‌وێنی ئه‌و په‌یوه‌ندی دانانه بوو له‌گه‌ڵ ده‌وروبه‌ره‌که‌ی. کاتی شه‌ڕ نه‌ده‌کرا پرسی پێ نه‌که‌ی! چونکه خودی خۆی هێزه‌کی مه‌عنه‌وی به‌رزه ده‌کرێ هێزی خۆڕاگری لێوه‌رگری، که ده‌یقیژاند هه‌مووان جێی خۆیان ده‌گرت وه‌ک ئه‌و ده‌یه‌وێ، ئه‌نجامیش هه‌ر سه‌رکه‌وتن بوو. که‌س نه‌یده‌تانی له‌و پرنسیپه لادا و مه‌زه‌نده‌ی نه‌کا!\nله‌ناو شار هه‌میشه پێشمه‌رگه‌ی داخیلی بوو واته چالاکی پێشمه‌رگانه‌ی ئه‌نجام ده‌دا، خۆی خوێندکار و جێ متمانه‌ی شه‌هید شه‌فیق بوو له‌پێشمه‌رگایه‌تیش هه‌رپێشمه‌رگه‌ی ئه‌و بوو ڕێچکه‌ی ئه‌وی ده‌گرته‌به‌ر، که‌رته‌که‌شی له‌تیپی 93 ی کۆیه هه‌ر به‌ناوی شه‌هید شه‌فیق بوو. له‌گه‌ڵ کام هه‌رێم و هێز و تیپ با جێگای دیاریکراو و پله‌ی فه‌رمانده‌یی خۆی هه‌بوو هه‌میشه‌ش ڕێگه‌ی چوونه سه‌ره‌وه‌ی لێگیرابوو چونکه ئه‌وه‌ندی ئه‌و پێشمه‌رگه، فه‌رمانده، نیشتمانپه‌روه‌ربوو ئه‌وه‌نده دبلۆماسیه‌تی سیاسی نه‌بوو له‌پێناو قازانجی خۆی خۆڕه‌پێشکا یان پشتیوانی سه‌ره‌وه به‌ده‌سبهینی، لای ئه‌و جه‌ماوه‌ر و پێشمه‌رگه و خاکی بوون گرینگ بوو له‌وانه‌شدا له‌ڕیزی هه‌رە پێشه‌وه‌ی سه‌نگه‌ری کوردایه‌تی و خه‌باتی قۆناغی ڕزگاری نیشتمانی بوو.\nکه‌سایه‌تیه‌کی ساده و ساکار بێ پۆز و ده‌رکه‌وته‌ی هه‌ژار، به‌به‌زه‌یی و گوێڕاگر، به‌ڕێزه‌وه ده‌دوا له‌ناو ئاپۆرای خه‌ڵکدا وون ده‌بوو نه‌ت ده‌تانی له‌خه‌ڵک جیای بکه‌یه‌وه. قسه‌خۆش و ڕۆحپه‌ره دانوستانی له‌گه‌ڵ هه‌مووان ده‌کرد، هه‌مووانیش ئه‌ویان له‌دڵی خۆیان ده‌گرت و ده‌پاراست. به‌یانیەک له‌ڕاستی گوندی قازبه‌گیان دیتمان گۆتی: ده‌رێن دونی یه‌شارە شەلی جاشیان کوشتیه هاهاها! ئه‌مه‌ش پێکه‌نین گۆتمان: هه‌بی و نه‌بی ئه‌وه ئیشی خۆته؟ پێده‌که‌نی گۆتی: ئه‌منیش بیستیتم هاهاهاها. ئێستاش پێکه‌نینه‌که‌ی له‌به‌رگێمه. یه‌شار جاشه‌کی تورکمان بوو ته‌شقه‌ره‌ی به‌کجانی کۆیه ده‌کرد کاتی گه‌ڕانه‌وه‌یان له‌خوێندنگا و خۆی به‌ئه‌من نیشان ده‌دا، خه‌ڵکی زۆر بێزار کردبوو له‌زه‌واق نابوو! که شەهید شەهریار و پێشمەرگەکانی دەگەنە ڕاستی ئەویش بەچەکەو لەسەر سێڕیانی حەوزی بەلۆعەی ڕاوەستایە، یه‌کسه‌ر پێی ده‌رێ: سەرکەوە. ئه‌ویش له‌ترسان ده‌رێ: به‌سه‌رچاو کاک شەهریار. شه‌هید جه‌عفه‌ر و شه‌هید جووجه‌شی له‌گه‌ربوو له‌گه‌ر هه‌نده‌کی دی، هه‌رئه‌وجاره پیاسه‌یان پێکرد.\nگه‌له‌ک زۆر و له‌ژمارنایه له‌هه‌رپێشمه‌رگه‌یه‌کی جاران بپرسی ده‌یان سه‌ربرده‌ت لۆ ده‌گێڕته‌وه لێشنابته‌وه چونکه شه‌هریار خودی مێژووه، کوڕی مێژووە، سڵاو لەو مێژووە کە وەک پشکۆ هەردەم دەگەشێتەوە. ئەو هەموو ژیانی قەلغانی گیانی گەلی کورد و پارێزەری خاکی کوردستان بوو، ئێستاش مۆمێکی نەکوژاوەی ڕوناکی بەخشی سەروەرناسانە.


وەزارەتى دارایى لەبارەی دانانى باج لەسەر موچە ڕاگه‌یه‌ندراوێكى بڵاوكرده‌وه » پێگەی تۆڕی میدیای عێراقی\nوەزارەتی دارایی ڕاگەیەنراوێک لەبارەى لێبڕینی موچە بڵاوکردەوە و ڕایگەیاند، ئەو نوسراوەى کە بڵاوکراوەتەوە و واژۆی عەلی عەلاویی وەزیری پێوەیە لەبارەى لێبڕینی باجی لەسەر کۆی موچە بەشێکە لە جێبەجێکردنی بڕگەی (ج)ی ماددەى 34ی یاسای بودجە.\nوەزارەتى دارایی له ڕاگەیەنراوێکدا كه‌ده‌ستى ئاژانسى هه‌واڵى عێراقى(اه‌ع)كه‌وتووه بڵاوکردووەتەوە و دەڵێت، "لێبڕینی باجی پێشنیازکراو چینەکانی خوارەوە ناگرێتەوە و ئەنجومەنی وەزیران دەسەڵاتی هەڵوەشاندنەوەى هەیە."\nئه‌نجومه‌نى وه‌زیرانى هه‌رێمى كوردستان ژماره‌یه‌ك بڕیارى نوێى ده‌ركرد


قۆناغی به‌رپرسیارێتی و لێپرسینه‌وه\nهۆی ئه‌وه‌ی ژیانی كارگێڕی و جۆری پێوه‌ندییه‌كانی خه‌ڵك و فه‌رمانگه‌كان و ناو فه‌رمانگه‌كان، چه‌قبه‌ستووه و داوده‌زگای كوردستان به‌رهه‌مهێنه‌ر نین، یان زیاتر بوون به ئامێر و كات پڕ ده‌كه‌نه‌وه و رۆتین باشترین ده‌رهاویشته‌ی ئه‌م دۆخه‌یه كه هه‌موو به‌رپرسانی هه‌رێمه‌كه ددانی پێدا ده‌نێن، نه‌بوونی پرۆسه‌ی (فیدباك)ـه وه‌ك پڕۆژه و سیستمی كاری كارگێڕی، بۆیه به‌رده‌وام ئه‌وه ده‌بینین و رووبه‌ڕووی ده‌بینه‌وه كه هه‌موو دامه‌زراوه‌كانی كوردستان و فه‌رمانبه‌ر و هاووڵاتی، سه‌ره‌ڕای پێشێلكردنی مافه‌كانیان، وه‌ك مرۆڤیش نابینرێن.\nبه ده‌یان هه‌زار كه‌س له‌م وڵاته هه‌ر له دامه‌زراوه‌كه‌ی خۆیه‌وه تا بچووكترین بنكه و دامه‌زراوه‌ی حكوومه‌تی، رۆژانه سووكایه‌تییان پێ ده‌كرێت، به‌ڕێوه‌به‌ر ده‌م ده‌كاته‌وه له خه‌ڵك نیگه‌رانتره، فه‌رمانگه ده‌ڵێی ئاوی ساردی به‌سه‌ردا رژاوه و مات و بێ به‌رهه‌م، چونكه هاندان یان سزا نییه و هه‌موو كه‌س كات به‌ڕێ ده‌كات، پێشێلكاری له حاڵه‌تدا نه‌ماوه و خه‌ریكه دیارده‌یش تێپه‌ڕێنێ، ده‌یان گله‌یی و سكاڵا هه‌ن، به‌ڵام نه شوێنێك هه‌یه به‌ده‌نگ مافه‌كانه‌وه بێت، نه دامه‌زراوه‌یه‌ك به به‌رپرسیارێتی خۆی ده‌زانێت داوده‌زگای حكوومه‌ت بكات به به‌رزترین به‌های وڵات و ده‌ستی حزب و چه‌ته‌كانی یان بانده كارگێڕییه‌كانی ناو فه‌رمانگه‌كان كورت بكاته‌وه، ئه‌گه‌ر زیاده‌ڕۆییه‌كیشیان كرد له به‌رده‌م یاسادا ملكه‌چیان بكه‌ن، تا مرۆڤی ئه‌م نیشتمانه هه‌ست بكات شوێنێك یاخۆ یاسایه‌ك هه‌یه له‌گه‌ڵ ماف و پاراستنی شكۆی ئه‌ودایه.\nهه‌ڵبه‌ت ئه‌مه بۆ فه‌رمانبه‌ر خۆیشی هه‌ر وایه، به‌هۆی ئه‌وه‌ی هیچ سیستمێك نییه ئاستی پێوه‌ندی و سنووری هه‌ڵسوكه‌وتی كه‌سه پله جیاوازه‌كانی ناو فه‌رمانگه‌یه‌ك دیاری بكات، میزاجی به‌رپرسی یه‌كه‌م یان به‌ڕێوه‌به‌ر حوكم ده‌كات، نه‌ك ده‌قێكی نووسراوی روون.\nبۆ ئه‌وه‌ی ئه‌م قۆناغه ببڕین و ژیانی به‌رپرسیارانه و دامه‌زراوه‌یی ده‌ست پێ بكه‌ین، گرنگه پرۆسه‌ی كاردانه‌وه (فیدباك) بكرێت به بابه‌تێكی كارگێڕیی جێگیر له نێوان هاووڵاتی و فه‌رمانبه‌ر و به‌رپرسیارێتی هه‌ر به‌ڕێوه‌به‌رێك. واته ئه‌م پرۆسه‌یه‌ك بكرێت به به‌شێك له كاری پیشه‌یی و مانه‌وه‌ی به‌رپرس له پۆسته‌كه‌ی، خۆ ئه‌گه‌ر هه‌ر هیچ سوودی نه‌بێت، ئه‌و به‌ڕه‌ڵایی و دزی و بێڕێزییه‌ی كاربه‌ده‌ستان كه‌م ده‌بێته‌وه و سڵ ده‌كه‌نه‌وه له‌وه‌ی ده‌زگه‌یه‌ك هه‌یه چاودێرییان ده‌كات، ئه‌وه‌یش لایه‌نی كه‌می ئه‌وه‌مان بۆ ده‌سته‌به‌ر ده‌كات كه هه‌م به‌رپرسه‌كه بۆ مانه‌وه‌ی خۆی به‌پێی میزاج و به‌رژه‌وه‌ندی یه‌كلایه‌نه هیچ حوكمێك نادات، هه‌م فه‌رمانبه‌ر و هاووڵاتی ئاستی ئه‌رك و مافه‌كانی خۆیان ده‌ناسن و دڵسۆزتر رۆڵ ده‌بینن له ژیانی گشتیی و كارگێڕیدا، بێگومان به‌ڕێوه‌به‌ریش وه‌ك خزمه‌تكار له‌ناو یه‌كه كارگێڕییه‌كاندا باشترین ده‌خاته ڕوو له‌پێناو گه‌شه‌كردنی و به‌ده‌ستهێنانی متمانه‌ی خه‌ڵك و فه‌رمانبه‌ران. له‌لایه‌كی تریشه‌وه فه‌رمانبه‌ر و هاووڵاتی دڵنیا ده‌بن له پاراستنی مافه‌كانیان.\nله وڵاتانی پێشكه‌وتوو كه ئێمه‌یش به دروشم ده‌مانه‌وێ له‌وان بچین و له كرداردا هه‌نگاوی بۆ نانێین، هه‌موو پێوه‌ندییه‌كی هاووڵاتی به داوده‌زگا و ته‌نانه‌ت فه‌رمانبه‌رانی پرسگه و ئه‌وانه‌ی ته‌له‌فۆنی خه‌ڵك وه‌ڵام ده‌ده‌نه‌وه، دواتریش جۆری هه‌ڵسوكه‌وتی به‌ڕێوه‌به‌ر و ئه‌وانه‌ی كاری فه‌رمانگه‌كه هه‌ڵده‌سوڕێنن، به یاسا رێكخراوه و هیچ كه‌س مافی ئه‌وه‌ی نییه زیاده‌ڕۆیی بكاته سه‌ر كاری ئه‌ویتر یان سووكایه‌تی پێ بكات یاخۆ كاری هاووڵاتییه‌ك به سه‌رپێی وه‌ربگرێت یانیش ته‌له‌فۆنه‌كه‌ی به لاوه‌كی وه‌ربگرێت، به‌هۆی ئه‌وه‌ی هه‌موو كاروباری ئه‌م ئاسته جیاوازانه به یاسا و رێنوێنی روون نووسراونه‌ته‌وه و فه‌رمانبه‌ر پێی ئاشنایه و دڵنیایشه پشتگوێی بخات یان زیاده‌ڕۆیی بكات، كاردانه‌وه‌ی توندی به‌رانبه‌ر ده‌گیرێته‌به‌ر تا ئاستی له‌ده‌ستدانی كاره‌كه‌ی، له هه‌ر پۆستێكدا بێت. هه‌ر ئه‌مه هۆی پێشكه‌وتنه‌كه‌یان و ئه‌و سیستمه‌ی وه‌ك سه‌عات كار ده‌كات و بوون به نموونه بۆ مرۆڤایه‌تی.\nله كوردستانیش ده‌توانین ئه‌مه بكه‌ین و توانای مرۆییش هه‌یه، ته‌نیا ئه‌وه‌مان پێویسته لایه‌نێك به به‌رپرسیارێتی هه‌ستێت و به یاسا ده‌سه‌ڵاتی لێپرسینه‌وه و هه‌ڵسه‌نگاندنی هه‌مووانی هه‌بێت، دوای ئه‌وه‌ی كاردانه‌وه‌كان وه‌رده‌گرێت له‌باره‌ی هه‌ر فه‌رمانگه‌یه‌ك و ستاف و به‌ڕێوه‌به‌رانی. له پرۆسه‌ی (فیدباك)دا زۆر گرنگه له‌پێناو پاراستنی مافی گشتی، ئاستی پێوه‌ندی هه‌ر به‌ڕێوه‌به‌ر و فه‌رمانبه‌رێك، هه‌ر فه‌رمانبه‌ر و سه‌ردانكه‌رێك "موراجیع" به خاڵ بنووسرێت و ده‌سته‌ی وه‌رگر و سه‌رپه‌رشتیاریش ستافێكی بێلایه‌ن بن له ده‌ره‌وه‌ی هه‌ر دامه‌زراوه‌یه‌ك، خۆ ده‌كرێ ئه‌و تیمه نهێنیش بن و له‌ناكاو بڕیار بده‌ن بۆ راسته‌ڕێكردنی هه‌ر فه‌رمانگه یان به‌رپرسێك، دوای ئه‌وه‌ی به‌ڵگه‌ی پێویست كۆ ده‌كه‌نه‌وه. بۆ ئه‌مه گرنگه راسته‌وخۆ پێوه‌ندار بن به سه‌رۆكایه‌تیی حكوومه‌ت تا بڕیاره‌كانیان ره‌ت نه‌كرێته‌وه و مافیای كارگێڕی و به‌رژه‌وه‌ندیخواز كۆسپیان بۆ دروست نه‌كات.\n(فیدباك) بۆ چاككردن و گۆڕینی به‌رپرسیارێتی هه‌ر به‌ڕێوه‌به‌رێك له درۆ و دووڕوویی و ساخته‌چێتی و له‌كارخستنی ده‌سه‌ڵاته كارگێڕییه‌كانی له هه‌ر كاتێكدا هه‌ڵسوكه‌وتی پێچه‌وانه‌ی بنه‌ما ئه‌خلاقی و مرۆییه‌كان بوو، یاخۆ ماف و به‌ها پیرۆزه‌كان و نرخی كه‌سایه‌تیی ئه‌وانه‌ی ژێرده‌ستی خۆی پێشێل كرد .\nپرۆسه‌ی (فیدباك) به‌گشتی جێبه‌جێ بكرێت به‌سه‌ر هه‌ر به‌رپرسێك كه هه‌ڵسوكه‌وت له‌گه‌ڵ (مامۆستایان و فه‌رمانبه‌رانی شارستانی و ئه‌فسه‌ر و كارمه‌ندانی سه‌ربازی و هه‌ر هاووڵاتییه‌ك) ده‌كات كه مافی هاووڵاتیبوونی له‌م وڵاته پێ درابێت. ئه‌وكات ده‌توانین به‌ردێكمان خسته سه‌ر كه‌لاوه‌ی كارگێڕیمان به‌ره‌و بنیاتنان.


2021 | حکومەتی هەرێمی كوردستان | وەزارەتی شەهیدان و ئەنفالکراوان | حکومەتی هەرێمی كوردستان\nرێکخراوی هاوکاری ئەڵمانی ئامادەیی دەربڕی بە هاوبەشی لەگەڵ حكومەت مۆنۆمێنتێکی مۆدێرنی ئەنفال لە گەرمیان دروست بكات\nڕۆژی سێشەممە ٢٧/٤/٢٠٢١ عەبدوڵا حاجی مەحموود، وەزیری کاروباری شەهیدان و ئەنفالکراوانی حكومەتی هەرێمی كوردستان لەگەڵ سەرپەرشتی دکتۆر کارین مۆڵدۆچ رێکخراوی هاوکاری ئەڵمانی کۆ بووەوە.\nلە ٤۷یـەمین ساڵڕۆژیدا تاجەگوڵینە لەسەر گڵکۆى شەهیدانى بۆردوومانەکەى قەڵادزێ دانرا\nئەمڕۆ شەممە ڕێکەوتى ٢٤/٤/٢٠٢١ وەزارەتی کاروباری شەھیدان و ئەنفالکراوانی حكومەتی هەرێمی كوردستان لە ٤۷یـەمین ساڵڕۆژی بۆردومانکردنی قەڵادزێدا لەلایەن حكومەتی ڕووخاوى عێراقەوە ڕاگەیێنراوێكی بڵاو كردەوە.\nوەزارەتی کاروباری شەهیدان و ئەنفالکراوان لە (۳٤)مین ساڵیادی کیمیابارانی بالیسان و شێخ وەسانان و دۆڵی خۆشناوەتی ڕاگەیانراوێكی بڵاوكردەوە\nڕۆژی هەینی 16/4/2021 وەزارەتی کاروباری شەهیدان و ئەنفالکراوانی حكومەتی هەرێمی كوردستان لە (۳٤)مین ساڵیادی کیمیابارانی بالیسان و شێخ وەسانان و دۆڵی خۆشناوەتی ڕاگەیانراوێكی بڵاوكردەوە.


میت فەرهاد تەکینەر (بۆتان) لە باشوری کوردستاندا دەگرن و دەیبەن » KadirShorsh\n« ئێزدی کۆمەڵگەیەکی تایبەتی ئێتنین و پێویستە هەرێمی تایبەت بە خۆیان هەبێت | ئازادی دەربڕین لەسەرووی هەر دینێک یا بیروباوەڕێکە »\nئەوەش بوون و چاڵاکی دەزگای هەواڵگری تورکی میت ڕاشکاوانە لە باشوری کوردستاندا دەسەڵمێنێت. بوونی میت لە باشوردا پێشێلی سەروەری ولاتە، شکاندنی شکۆی کوردستانە، ژێرپێخستنی سەروەری و بەرژەوەندیەکانی گەلی کوردە، پێشێلکردنی مافەکانی مرۆڤە. هاوکاریکردنی میت پەسندکردن و ملکەچییە بۆ هەموو دەستدرێژی و پێشێلکارییەکان. جگەلەوەی ناپاکیە لە خەبات و بەرژەوەندیەکانی گەلی کورد.\nدەزگاکانی هەوالگری میت و ئیتلاعات و هەروەها رێکخراوەکانی دیکەی سەر بە رژێمی تورکیا و ئێران لە باشوری کوردستاندا چاڵاکن، لەهەردوو دەڤەری کەسک و زەردا بڕیاردەرن و دەتوانن ئەندامانی ئۆپۆزیسیۆن بگرن و بە ئیسراحەتی خۆیان بە بازگەکاندا بیانبەن، بۆیە ئەوەی ئەوان دەیکەن ڕفاندن نییە، چونکە پێویستیان بە ڕفاندنی نهێنی نییە. ئایا تائێستا کەس بیستوویەتی کەوا هێزەکانی ئاسایشی سلێمانی یا هەولێر رێگەیان لە ڕفاندنی کەسێک گرتبێ و لەچنگی میت یا ئیتلاعات دەریانهێنابێ؟ جگەلەوەی هەردوولا دژی پەکەکە و هاوسۆزەکانی ئاراستەی ئۆجەلانن. هەردوولا دژی تەڤگەری ئازادین. پارتی لەلایەن خۆیەوە زۆر چاڵاکە ناوە ناوە خەلکی سەر بە تەڤگەر دەگرێ. ئاشکرابوونی ئەندامەتی پەکەکە یەکسانە بە گیران. یەکێتی جگە لە داخستنی بارەگاکانی تەڤگەر تەنانەت دژی پەخشی فیلمی رەخنەگریش دەوەستێتەوە و ڕێگەی دەگرێ. پارتی لەسەر کوشتنی ئەفسەری میت خەلک دەگرێ و لە دادگا عەجایەبەکانی خۆی سزای مردنیان بەسەردا دەسەپێنێ. چیبکەن فەقیرانە لەسەریانە هاوکاری ئێران و تورکیای دۆستیان بکەن.


ڕێژیمی ئاخوندی و شپڕێوی و سه‌رلێشێواوی ده‌سه‌ڵاتداره‌کانی سازمانی خه‌بات کوردستانی ئێران\nکاربەرێکەرانی کۆماری ئیسلامی ئیران لە چل ساڵی تەمەنی حوکمڕانیاندا هیچوەخت وەک ئیستا شپڕێو و سەرلێشێواو نەبوون . کۆماری ئیسلامی ئیران لە گەڵ ئەوەشدا کە لە نێوخۆی وڵات بە هۆی دیکتاتۆری و زەبر و زەنگی لە ڕادە بەدەر و ژێرپێنانی مافی مرۆڤ لە تەنگەژەیەکی گەورەدایە ، و بێ هیوا بووە لە خەڵکی وڵاتەکەی ، هەر دەم چاوەرانی شۆرش و سەرهەڵدانن بەرانبەر ویڵایەتی فەقیە، سەرباری ئەوەش گەمارۆکانی وڵاتانی رۆژئاوا بە تاییبەت ئەمریکا برستی لێبریون و بەرێوەبەرانی ئەم وڵاتەی توشی جۆرێک سەرلێشێوای و ترس و دڵەراوکێ کردووە ، جگە لە هەرەشەو گورەشەی بێ بنەما کە ئەویش هەر دەتوانن خۆیانی پێ فریو بدەن چی دیکەشیان لە دەست نایا . لە ماوەی مانگێکدا دوو وەزیری پلە باڵای ئەمریکا رێک پێری وەزیری وزەی ئەمریکا کە لە رۆژی١١/١٢/٢٠١٨ و مایک پۆمپیۆ وەزیری دەرەوەی ئەمریکا رۆژی ٩/١/٢٠١٩ کە سەردانی عیراق و هەرێمی کوردستانیان کرد و بە تاییبەت لە گەڵ بەرپرسانی حکومەتی هەرێمدا چەند کۆبونەوەی گرینگ و پربایەخیان ئەنجامدا ، بەم سەردانە ئاخوندەکانی تاران کێچ کەوتە کەوڵیان ، حەجمینیان لێ برا ، خێرا و بە پەڵە تاقمێک لە دارودەستەی نزیک لە خۆیان لە ژێر ناوی کۆربەندی ئابووری بە سەرپەرەستی محەممەد جەواد زەریف وەزیری دەرەوەی ئیران نارد بۆ عێراق و هەرێمی کوردستان ، دیارە لە هاتنەکەیان چەند مەبەستیان هەبوو بەڵام مەبەستی سەرەکیان ئەوە بوو کە هەوڵ بدەن لە بەینی قسە و کفتوگۆکانیاندا هەم لە عیراق و هەم لە هەرێمی کوردستان بتوانن سەرە داوێک لە مەبەستی هاتن و پلانی ئەو دوو وەزیرەی ئەمریکایان دەستکەوێ ، هەرچەند لە کاتی هاتنی شاندی ئیران بۆ کوردستان هاوکات وەزیری دەرەوەی فەرەنسا جان ئیف لۆدریان بە سەردانێک لە کوردستان بوو . دیارە کە لە عیراق کەسی خۆیان هەیە و رەنگە زۆربەی ئەو قسەوباسەی لە سەر ئیران دەگوترێ بیبیستنەوە بەڵام بە پێچەوانەی عیراق، لە هەرێمی کوردستان بە هۆی ئەو ئەدا خراپانەی لە ڕابردوودا کۆماری ئیسڵامی نواندوویەتی و بە تاییبەت ئەو خەیانەتەی کە لە ١٦ /١٠ /٢٠١٧ دژ بە گەلی کورد کردیان لە سەر گشتپرسی ، خەڵکی کورد و بەرپرسانی حکومەتی هەرێمیش قەتیان لە بیر ناچێتەوە بە دڵنیاییەوە نە دڵخۆشییەکی وایان بە ئیرانە و نە جێگای متمانەشیانن ، ئیرانییەکانیش خۆیان ئەمە باش دەزانن ، بەڵام چاوورووەکەیان چاووروو نییە . باس لە پەرەپێدانی ئابووری و بازرگانی نێوان تاران و هەرێمی کوردستان دەکەن ، لە کاتێکدا خۆیان باش دەزانن کە ئەوان هیچ متمانە و ئیعتیبارێکیان لای بازرگانی هەرێم نەماوە، بە هۆی ئەو دەستبرین و جەردەییەی لە سالانی پێشوودا بەرانبەر بە بازرگانانی کورد کردیان کە ئیستاشی لە گەڵ بێ کێشەی سەدان بازرگانی کورد کە پارە وکەرەسەیان لای بازرگانانی ئیرانییە و بە دەیانجار سکاڵایان لە سەر تۆمار کردوون کە تا ئیستاش هیچ جوابێکیان نەداونەوە، هەروا دەست خەرۆیان کردوون و زۆربەیان مایەپووچ بوون ، زۆربەی بازرگانانی ئیرانی لەو کەسانە پێک دێن کە دەست وپێوەندی بەرپرسانی سپای پاسدارانن کە هیچ سکاڵایەک لای ئەوان بایەخی نییە و هیچیان لە گڵ ناکریێ . دیارە لە سەر ئەوەشەوە چەند کۆنفرانسیان لە هەوڵێر و سلێمانی بەست ، رەنگە بتوانن کۆمەڵێک بازرگانی تازەکار فریو بدەن. بەڵام مەبەستی سەرەکی کۆمار ئیسلامی ئیران لەم جۆرە کۆنفرانس و کۆبوونەوانە ئەوەیە کە دەوڵەتی عیراق و حکومەتی هەرێمی کوردستان پەلکێشی نێو ئەو زەڵکاوە بکەن کە ئیرانیەکان خۆیان بۆ خۆیانیان دروست کردووە ، ئەمە روی راستی مەسەلەکەیە . هەموو لایەکمان دەزانین کە وڵاتانی رۆژئاوا بە فێڵ و فووتی ئیرانیان زانی کە لە دەوردانەوەی گەمارۆکانی پێش ٢٠١٥ دا بە هۆی چەندبانکێکی تورکییەوە و یارمەتی دانی کۆمەڵێک دەستوپێوەندی خۆیان لە عیراق و هاوکاری دەوڵەتی قەتەر تا ئەندازەیەک خۆی لە گەمارۆکانی نەتەوە یەکگرتووەکان دزیبوەوە ، بەڵام ئەم گەمارۆ تازانەی ئەمریکا ئەیسەپێنێ بە سەریاندا جیاواز دەبن لەوی پێشوو و ئەو دەریچەیەشیان لێ دەگرن، یان دەبێ وەک چۆن بۆ کۆتایی پێ هێنان بە شەری هەشتساڵەی نێوان عیراق و ئیران خومەینی جامە ژەهرەکەی خواردەوە ، ئەمجارەشیان دەبێ خامنەیی جامە ژەهرەکە هەڵدا یان چاوەرێی کاردانەوەکان بن ، هەرچەند کۆمەڵێک خەلک تا ئیستاش لە ژێر لێپرسینەوەدان لە سەر ئەو کەیسەی پێشوو . ماوەیەک لەمەپێش جەواد زەریف لە چاوپێکەوتنێکی تلفزیونیدا زۆر لەخۆباییبوانە داوای لە وڵاتان دەکرد کە هەر دەوڵەتێک پێویستی بێ و بییەوێ ،گوایە ئیران دەتوانێ و بە هۆی ئەو ئەزمونەی هەیەتی یارمەتیان بدەن کە گەمارۆی دەوڵەتان کاریان تێ نەکات ، بەڵام ئەمەیان هەر بۆ چاوبەستە ، کەچەڵ ئەگەر تیمارکەر بووایە ئەوا تیماری سەری خۆی دەکرد . ئێستا بە هۆی دۆخی ناسکی عێراقەوە دەیانەوێ لە کاتەکە کەڵک وەربگرن و بۆ بەرژەوەندی خۆیان عیراق و هەرێم بە کار بێنن، چون دەستیان لە دنیا بڕاوە، تەنیا هیوایەک کە بوویان ئورووپا بوو ئەوانیشیان لە کیس خۆیاندا بە هۆی کاری قێزەونی تیرۆریستی کە چەند کەسی ئازادیخوازیان لە ئورووپا تیرۆر کرد و کۆمەڵێ پڵانی تیرۆریستی کەیان ئاشکرا کرا لە لایەن ئورووپاییەکانەوە، بۆیە ئەوەی بۆیان ماوەتەوە تەنیا ئەم ناوچەیە کە بتوانن خۆیان لە گەمارۆکانی ئەمریکا دەرباز بکەن . هەروەک ئیران بە دوای قازانجی خۆیدا دەگەرێ، بازرگانی کوردیش بە دوای شوێنێکی گونجاو و جێگای مەتمانە و دڵنیاکەرەوەدا دەگەرێ کە هەم وەبەرهێنان و هوم هاوردە کردنی خۆی مسوەگەر بکات ، پێموانییە بازرگانانی کورد لێرە بە دواوە سەروەت و سامانی خۆیان لە وڵاتێکی لەرزۆک وناسەقامگیری وەک ئیراندا بخەنە کارەوە ، چون دەزانن کۆماری ئیسلامی ئیران رۆژ لە دوای رۆژ لە لەناوچوون و روخان نزیک دەبێتەوە، چ گەرەنتیتەک هەیە بۆ بازرگانی کورد ؟ کوابازرگانی کورد ئەو سەرکێشییە دەکات کە دەزانێ سەروەتەکەی پارێزراو نییە . هەر چەند بە قەولی پێشینیان کوتویانە لە نزیک ئاور بێ پڕیشکت پێ هەڵدەپەرێ هیوادارم پریشکی ئەو ئاورەی ئیران دەیکاتەوە بەر کوردی هەژاار نەکەوێ بە تاییبەت کە تازە هەرێمی کوردستان خەریکە لە نەدامەتیەکان رزگاری دەبێ و دەکەوێتەوە سەر رەواڵی ئاسایی خۆی .\nڕێکه‌وت: 2019-01-26 13:39:15


دۆزینەوەی پارچەی شوێنەواری كۆنی لەهەویر درووستكراو\nزاناكانی پەیمانگای شوێنەواری نەمسا لەكاتی پرۆسیەكی هەڵكۆڵین لە شارۆچكەیەكی كۆنی نەمسا، چەند پارچە شوێنەوارێكیان دۆزییەوە كە لەسەر شێوەی ئەڵقە درووستكراون .\nپێگەی Phys.org باسی لەوە كردووە كە زانا شوێنەوارناسەكان لە شارۆچكەی Stillfried an der March (كە مێژووەكەی بۆ ٩٠٠ -١٠٠٠ ساڵ پێش زاین دەگەڕێتەوە و وەك ناوەندێكی داكردنی دانەوێڵە وابووە لەژێر زەوی) ، چەند پارچە شوێنەوارێكی بازنەییان دۆزیوەتەوە كە چێوەی هەریەكەیان سێ سانتیمەتر دەبێت.\nئەنجامی شیكارییەكان بۆ ئەو پارچە شوێنەواریانە دەركەوتووە كە لە هەویری گەنم و جۆ پێكهاتووە . برواش وەهایە كە ئەو ئاردەی لێیدرووستكراوە كولێتییەكەی زۆر باش بووە بێ بەكارهێنانی گەرمی وشككراوەتەوە ، كە ئەوەش رێگایەكی دەگمەنی ئامادەكردنی هەویرە ، بەقسەی زانایانیش ئەو ئەڵقانەش بۆ خواردن ئامادە نەكراون بەڵكو لەهەندێ رێورەسمی ناروون بەكارهاتوون .\nهەروەك ئەو ئەڵقانە زۆر لەو ئەڵقە نەخشێنراوانە دەچن كە كۆن لە پیشەسازی چنین بەكاریان هێناوە بۆ راكێشانی داوە هەڵواسراوەكان .


ته‌نیا ره‌شید: چو جاران رێگری ل كارێ من نه‌هاتیه كرن | Evro News\nسه‌ره‌كى Email ته‌نیا ره‌شید: چو جاران رێگری ل كارێ من نه‌هاتیه كرن\nئه‌ڤرۆ نیوز ، زنار تۆڤی:\nخانما وێنه‌گر ته‌نیا ره‌شید، ئه‌ڤه چه‌ندین ساله كارێ وێنه‌گرتنێ دكه‌ت و به‌حسێ ئه‌زموونا خوه دكه‌ت و بۆ ئه‌ڤرۆ نیوز دبێژیت: بابێ وێ فۆتۆگرافه‌ره‌كێ گه‌له‌ك باش بوو، هه‌رده‌م وان چه‌ند جۆرێن كامیران ل مال هه‌بوون، ل ده‌ستپێكێ وێ ب وێنێن پۆرترێتی ده‌ست ب كارێ وێنه‌گرتنێ كریه، پاشی ل سالا 2010 وێ شێوازێ كارێ خوه ژ پۆرترێتی گوهۆری بۆ كارێ ئه‌بستراكتی، ئه‌و شیایه جیهانه‌كا به‌رفرهتر د وارێ وێنه‌گرتنێ دا نیشان بده‌ت.\nناڤهاتیێ گۆت ژی: ئه‌ڤه ده‌مه‌كێ درێژه كارێ وێنه‌گرتنێ دكه‌ت، هه‌روه‌سا ئه‌و سه‌رده‌مێ ئه‌و ل كوردستانێ ژی ژیای د خێزانه‌كا گه‌له‌ك ڤه‌كری و ره‌وشه‌نبیر دا مه‌زن بوویه، وێ د وارێ ئه‌ده‌ب و فۆتۆگرافیێ دا وه‌ك كچه‌كێ یان وه‌ك ژنه‌كێ كار كریه، چو جاران هه‌ست ب هندێ نه‌كریه، كو رێكری لێ هاتبیته كرن.\nهێشتا دبێژیت: هه‌موو ده‌مان وێ ئه‌و كار كریه، یێ كو وێ ڤیای، ل باژێرێ ڤییه‌نا ژی ده‌مه‌كێ زۆر مژوولی كارنێ بووم ژ بۆ بخودانكرنا خێزانا خوه، لێ چو جاران ژ كارێ فۆتۆگرافیێ دوور نه‌كه‌فتیمه، ب هه‌ر شێوه‌كێ بیت من ده‌رفه‌ت دیتیه بۆ فۆتۆگرافیێ، چونكی هونه‌ر ب هه‌موو شێوێن خوه‌ڤه ڤه‌گه‌ریانه بۆ ناخێ مرۆڤی، چو جاران هونه‌ر یێ پابه‌ند نینه ب وه‌لاتی و كولتوور و زمانی و ژنێ یان زه‌لامی ڤه.\nهه‌روه‌سا گۆت ژی: ژ سالا 2011 وه‌ره هه‌تا نوكه فۆتۆیێن خوه ل پێشانگه‌هێن هه‌ڤبه‌ش یان یێن تایبه‌ت سالانه چه‌ندین جاران نیشان دده‌ت، وێ ل گه‌ل هه‌ڤژینێ خوه سالۆنه‌كا هونه‌ری هه‌یه ل شارێ ڤییه‌نا، كو سالانه كارێن خوه تێدا نیشان دده‌ن.\nته‌نیا ره‌شید، ل سالا 1958 ل شارێ سلێمانیێ ژ دایك بوویه، ل سالا 1984 چوویه ده‌رڤه‌ی وه‌لاتی، نوكه ل گه‌ل هه‌ڤژینی خوه ل شارێ ڤییه‌نا ل پایته‌ختێ نه‌مسا دژین.\n76 queries in 0.877 seconds.


ڤیان مایی یه‌کێک له‌و خانمه بوێرانه‌ی کوردستانی باشوره که پێ ناوه‌ته بواری فیلم سازکردن به‌و هیوایه‌ی بتوانێت گۆڕانکاریه‌کی پۆزه‌تیفانه له کۆمه‌ڵکای کوردیدا به دی بهێنیت. ڤیان ده‌ڵێت هه‌ر له گه‌نجیدا خه‌ونی بوه له کارو بواری ته‌لفزیون و درامادا کار بکات و کێشه‌ی ژنان یه‌کێک له‌و کێشانه‌دا بوه که کاری تێکردوه ئه‌م رێگایه بگرێته به‌ر. ڤیان خانم له هه‌ڤپه‌ێڤینێکدا ماوه‌یه‌ک له‌مه‌و پێش له‌گه‌ل به‌شی کوردی ده‌نگی ئه‌مریکا باس له‌وه ده‌کات چۆن رووی کرده بواری فیلمسازی و هه‌ندی له‌و ئاسته‌نگانه‌ی له رێ سینه‌مای کوردیدایه له کوردستانی باشور.\nیه‌دی ناسنامه‌ی که‌لتوری ناوچه‌ی کرماشان بوو\nPosted July 11th, 2011 at 3:29 pm (UTC-5)\nیه‌دوڵا ره‌حمانی مه‌قامبێژو و ئاوازدانه‌ری ناوبانگی کرماشان له 5/28/2011 له شاری کرماشان له‌م جیهانه ماڵئاوایی کرد.\nیه‌دی له ساڵی 1940 له شارستانی سه‌رپێڵی زه‌هاو له داێک بوو و له ساڵی 1960 وه‌کو گۆرانبێژ و ئاوازدانه‌ر له رادیۆ کرماشان ده‌ست به کارو چالاکی هونه‌ری کردو کۆمه‌ڵێک له مه‌قامه ڕه‌سه‌نه‌کان و گۆرانیه فۆڵکلوریه‌کانی ناوچه‌ی کرماشان تۆمار کرد، مه‌قام فه‌ڵه‌ک شار غه‌م یه‌کێک له هه‌ره ناوبانگترین کاره هونه‌ریه‌کانی بوو. یه‌دی له‌م ساڵانه‌ی دوایه‌دا کۆمه‌ڵێک له گورانیه‌کانی ساڵانی 70 له ئه‌لبۆمێکدا له ژێر ناوی ئه‌ڵوه‌ناتی له‌گه‌ڵ هونه‌رمه‌ندی که‌مانچه ژه‌ن شه‌هریار جه‌مشیدی سه‌ر له نۆی تۆمار کرده‌وه.\nلێره‌دا گوێ ده‌گرینه هه‌ڤپه‌ێڤینیک له‌گه‌ڵ هونه‌رمه‌ندی که‌مانچه ژه‌ن کاک شه‌هریار جه‌مشیدی له باره‌ی کارو هاوکاریه‌کانی له‌گه‌ڵ زینده یاد یه‌دوڵا ره‌حمانی.\nPosted in Music, هه‌رێمه كوردییه‌كان\nدەرهێنانی چیمەن رەحیمی\nماوەیەک لەمەو پێش لە چاوپێکەوتنێکدا لەگەڵ دۆست و هاوکارم خانم چیمەن رەحیمی باس لە کارە هونەرەیەکانمان کرد بە تاێبەتی دواترین پرۆژەی کە فیلمی رۆژین بوو. لە چەند رۆژی رابوردودا چیمەن خانم ئاگاداری کردینەوە فیلمەکەی رەوانەی فیستیڤالی سینەمایی بەرسەلۆنە کراوە بەڵام ئەمجارە وەکو بەشێک لە فیلمە داکیومەنتەریەکانەوە لە بارەی مافەکانی مرۆڤ. شایانی ئاماژە پێکردنە فتستیڤاڵی فیلمی بەرسەلۆنە یەکێک لە فیستیڤالە ناوبانگەکانی جیهانە و هونەرمەندی سینەمای کورد بەهمەن قوبادی یەکێک لە ناوە دیارەکانی ئەو فیستیڤاڵەدایە چ بە هۆی بەشداری کردنی فیلمەکانی وە یا خود بەشداری کردنی خۆی وەکو داوەر لە فیستڤاڵەکەدا.\nبەشداری کردنی ڕۆژین لە دەرهێنانی چیمەن رەحیمی لە فیستیڤاڵێکی ناوبانگ وەکو فیستیڤاڵی بەرسەلۆنە هانگاوێکی مەزنە بەرەو پێش و سەرکەوتنێکە بۆ دەرهێنەرانی کورد و سینەمای کوردی.\nسەرکەۆتن بۆ فیلمی رۆژین و چیمەن خانم دەخوازین لەو فیستیڤاڵە پڕ شکۆدارەدا.\nئه‌ڵبه‌ته بۆ من هه‌لێک بوو که له نزدیکه‌وه له‌گه‌ڵ موزسیونه‌کاندا ئاشنابم، به تاێبه‌تی موزسیونه یونانیه‌کان زۆر خۆشحال بوون که زانین من کوردم.\nچاوپـێـکه‌وتن له‌گه‌ڵ قادر ئه‌لیاسی\nPosted May 17th, 2011 at 10:45 am (UTC-5)\nPosted in چاوپـێـکه‌وتن له‌گه‌ڵ قادر ئه‌لیاسی\nبه وردی نازانم که‌ی بوو، چ ڕۆژێك،هەفتە،مانگ وە یاخود چ ساڵێك بوو، به‌ڵام ده‌زانم به‌لایه‌نی که‌م 20 ساڵ له‌مه‌و پێش بوو که نامه‌یه‌ك بۆ هاوڕێیه‌کم له مۆسکۆ نوسیبوو پێشتر له کۆنفڕانسێکدا له ڤیننای پایته‌ختی ئوتریش یه‌کمان ناسی، وه‌لێ وا دیار بوو ئه‌و هاوڕێیه ئیتر له‌وێ نه‌مابوو و له جیاتی ئه‌و زینده یاد کاک ڕه‌هبه‌ر نامه‌که‌ی به ده‌ست گه‌یشتبوو و وڵامی دامه‌وه و هه‌ر له‌وێوه گرێی دۆستایه‌تی و هاوڕێیه‌تیمان پێکه‌وه به‌ست.\nزینده یاد ڕه‌هبه‌ر جه‌لال له‌وپه‌ڕی جیهانه‌وه له به‌فرو سه‌هۆڵبندانی مۆسکۆوه و منیش له که‌ناره‌کانی کالیفۆرنیاوه ئاسمانێکی خۆشه‌ویستی پێکه‌وه به‌ستینیه‌وه. ئه‌و هه‌ر له‌و دورییه‌وه که زانی منیش وه‌کو خۆی له کورد په‌روه‌ره‌کانم تا هات دۆستایه‌تی و هاوڕێیه‌تیامان پته‌وتر بوو، له زۆربه‌ی چالاکییه‌کانی ئاگاداری ده‌کردمه‌وه. هه‌ر له‌و کاتانه‌ی له مۆسکۆ بوو پرۆژه‌یه‌کی بۆ بڕوانامه‌ی ماسته‌ره‌که‌ی به‌ده‌سته‌وه بوو بۆ نه‌خشه کێشانی تابۆیه‌ک که ناوه‌ڕۆکه‌که‌ی ده‌گه‌ڕێته‌وه بۆ ڕوداوێکی ساڵی 1963. به‌ڵێنی دا پاش ته‌واوبوونی پڕۆژه‌که‌ی وێنه‌ی تابلۆکه‌یم بۆ ڕه‌وانه بکات، پاشان به‌ڵێنه‌که‌ی به ئه‌نجام گه‌یاندو وێنه‌ی تابلۆی دیپلۆمەکە‌ی بۆمی نارد کە یه‌کێکه له تابلۆ هه‌ره جوانه کوردیه‌کان تیایدا جه‌ورو سته‌م و ئازاری میلله‌تێک پیشان ده‌دات، میلله‌تێک چه‌ند تامه‌زرۆی ئازادییه‌و تا چه‌ند ڕۆڵه‌کانی ئاماده‌ن له پێناویدا گیانی خۆیان به‌خت بکه‌ن. پێنج که‌س له نێوانیاندا ژنێک به ستونێکه‌وه به‌ستراون و گولله‌باران ده‌کرێن، دیمه‌نێک تا ئه‌مڕۆش هه‌ر به‌رده‌وامه و هەر کات کوردێك له سێداره ده‌درێت یان گولله‌باران ده‌کرێت.\nڕه‌هبه‌ر مۆسکۆی به‌جێهێشت و ڕووی کرده فیله‌ند و په‌یوه‌ندیه‌کانمان هه‌ر به‌رده‌وام بوو، گه‌رچی جاروباریش به‌هۆی گیروگرفت و سه‌ختی ژیانی هه‌ردوکمان پچڕ پچڕ بوو.\nڕه‌هبه‌ر له فیله‌ند ده‌ستیکرد به ده‌رکردنی گۆڤاری دڵانپار و هه‌موو ژماره‌کانی بۆ ده‌ناردم.\nئێمه بێجگه له‌وه‌ی له جهیانی هونه‌ردا بووین ئه‌و شێوه‌کارو موزسیۆن، منیش له جهیانی موزیک و ئه‌ڤینداری هونه‌ره جۆراوجۆره‌کان له نێوانیان شێوه‌کاری، بێئه‌وه‌ی چاومان به یه‌کتر بکه‌وێت وه‌کو دوو دۆست و هاوڕێ زۆر نزیک بووین له‌وانه‌یه به هۆی ئه‌و خۆشه‌ویستی و میهره‌بانییه‌ی له ده‌رونی هونه‌رمه‌نداندا هه‌یه و خولیاش بۆ خه‌باتی ڕه‌وای نه‌ته‌وه‌کەی ئه‌و لێک نزیکبونه‌وه‌ی دروست کردبێت.\nکات و ڕۆژ و مانگ و ساڵ ڕویشتن لە پڕدا قەڵا ڕەشێك بە دەنوك لەو بەرەوە لە پەنجەرەی ژورەکەمدا و مەرگ و ماڵئاوایی رەهبەری پێ گەیاندم، مەرگی هاوریەك کە هێشتا یەکمان نەبینیبو بەڵام لە ڕێگای وێنە و ووشەکانیەوە لە گۆشەیەکی دڵمدا شوێنی خۆی کردبوەوە. نوچەیەکی دڵتەزین بوو،مەرگ ئەم میهمانە بێ نەوازە، ئەم میهمانە ناکاتە کە بێ ئەوەی لە دەرگا بدات خۆی ئەکات بە ژووردا بۆ دەست لە بەرۆکمان بەرنادات.\nهه‌وری غه‌م دایکرد و ئاسمانمی ڵێڵ کرد، ئه‌م گه‌ردوونه بۆ وا کاتژمێره‌که‌ی به په‌له له دژی ئێمه‌دا وا به‌ره‌و پێش تاو ده‌نێت، ئه‌م ئیزرائیله تا که‌ی ده‌ست له قوڕگمان به‌ر نادات.\nڕه‌هبه‌ر ئه‌ستێره‌یه‌ک بوو له ئاسمانی کوردستاندا چۆڕا، ئه‌گه‌ر پێشمه‌رگه و گه‌ریلاکان له‌سه‌ر چیا و له ناو دۆڵه‌کاندا له پێناو خاک و گه‌له‌که‌یاندا چه‌کیان به شانیاندا کردبوو، ڕه‌هبه‌ر به تابلۆکان، به وشه‌و ده‌نگی ژێی گیتاره‌که‌ی تێده‌کۆشا. ڕه‌هبه‌ر واتا هونه‌ری به‌ره‌نگاری… هونه‌ری به‌گژا چونه‌وه‌ی داگیر که‌ران، ئه‌و بڕوای نه‌بوو به‌و سنوره‌ی دوژمنان له نێوانی وڵاته‌که‌یدا دایانکێشاوە، بۆ ئه‌و کوردستان دڵێکی یه‌کپارچه‌بوو.\nڕەهبەر لە نامەیەکدا کە ٢٧/٣/١٩٩٠ لە مۆسکوەوە بۆمی ڕەوانە کردبوو دەنوسێت ” چیرۆکی کورد و سەرکردەی کورد… هەویرێکی ئاوهەڵگرە… زۆری دەوی. مناڵانی کوردیش برینی بەسۆی لەشی کوردی بریندارن”\nڕه‌هبه‌ر خه‌رمانێکی تابلۆی به جێهێشت که هه‌ر یه‌ک داستانێکی دڵته‌زێنی ئه‌م گه‌له سته‌م لێکراوه‌ی له خۆ گرتووه.\nڕه‌هبه‌ر هه‌ر وه‌کو یه‌ڵماز گونای،ئامه‌د کایا، موجتبا میرزاده، هۆزان سه‌رحه‌د، مه‌رزییه، ئه‌رده‌لان و حه‌مه جه‌زا زوو ماڵئاوایی لێکردین.\nڕه‌هبه‌ر گه‌رچی ماڵئاوایی کرد وه‌لێ ئێستا جگه‌رگۆشه‌کانی ، شێرکۆی برای و هاوڕێکانیشی له بڕینی هه‌مان ڕێگا بەردەوامن و یادیشی هەمیشە بەرز ڕادەگرن.\nTags: ڕه‌هبه‌ر جه‌لال،شێوه کاری،وێنه،تابلۆ


ئێران، سووریا، تورکیا و عێراق دژی سەربەخۆیی کوردستانن - Mehr News Agency\nڕاوێژکاری باڵای ئایەتوڵڵا خامنەیی لە سنە:\nئێران، سووریا، تورکیا و عێراق دژی سەربەخۆیی کوردستانن\nناسەی هەواڵ: 4081465 - Thu 7 September 2017 - 22:22\nڕاوێژکاری باڵای ڕێبەری شۆڕش وتی: دەوڵەتەکانی ئێران، سووریا، تورکیا و عێراق دژی دابەش بوونی عێراق و سەربەخۆیی کوردستانن.\nبە ڕاپۆرتی هەواڵنێری مێهر، ڕاوێژکاری باڵای ڕێبەری شۆڕشی ئیسلامی ئێران هۆشداریی دا بەڕێوەچوونی ڕیفراندۆم لە هەرێمی کوردستان و دابەش بوونی عێراق و ئەمەی بە مەترسیەکی گەورە ناوبرد.\nسەردار سەرلەشکەر یەحیا ڕەحیم سەفەوی ڕاوێژکاری باڵای ئایەتوڵڵا خامنەیی لە ڕێوڕەسمی کۆتایی هاتنی بیستەمین فستیڤاڵی بەرهەمە تەلەفزیۆنییەکانی ئێران لە شاری سنە، باسی لە بیرەوەرییەکانی خۆی لە کاتی بەرەڤانی پیرۆز لە کوردستان کرد و دواتر ئاوڕێکی لە پرسە ڕۆژەڤەکانی ئێستای ناوچەکە دایەوە.\nسەفەوی وتی: پاش شکست هێنانی تیرۆریستان لە عێراق و سووریا پیلانێکی نوێ خەریکە سەرهەڵدەدات.\nوتیشی: دوژمنانی موسڵمانان لەوانە زایۆنیزم و ئینگلیز و ئەمریکاییەکان بیر لە دابەش کردنی عێراق و سووریا دەکەنەوە.\nئەو بە ئاماژە بەوەی کە دابڕانی باکووری عێراق لەم وڵاتە واتا سەرهەڵدانی شەڕ و نائەمنی درێژخایەن بۆ ناوچەکە، زیادی کرد: یەکەم کەس کە خەسار لەم دابەش بوونە دەبینێت کوردەکانی باکووری عێراقن و هەروەها خەڵکی وڵاتانی تورکیا، ئێران و سووریا.\nڕاوێژکاری باڵای ڕێبەری بە جەخت لەسەر ئەوەی کە چوار دەوڵەتی تورکیا، ئێران، سووریا و عێراق بە ئاشکرایی دژی جیابوونەوەی کوردستان لە عێراقن، وتی: بێ گومان ئەم دابەش بوونە دەبێتە هۆی نائەمنی و شەڕی درێژخایەن.\nئەو بە ئاماژە بەوەی کە دوو دیالۆگی داسەپان و دابەش خوازی و بەرخۆدان لە ناوچە بوونی هەیە، وتی: دیالۆگی خۆداسەپاندن لە لایەن ئینگلیزییەکان و ئەمریکاییەکان و زایۆنیزمەکان و دیالۆگی بەرخۆدان لە لایەن خەڵکی ناوچەکە و ئێران و ڕووسیاوە دروست کرا و پێوشوێنگیری دەکرێت.\nوتیشی: دابەش کردن واتا دروست کردنی یەکەی بچووک و بەندیواری زیاتر بە زایۆنیزمەکان و وەدەستهێنانی مەیدان بۆ فرۆشتنی چەک و جیهازات و بێ گومان ئەم دابەش کردنە دەبێتە هۆی ئەوەی کە خەڵکی ناوچەکە زیاتر بەندیواری هێزە بیانییەکان بن.\nجەختیشی کرد کە وەک مەترسی، هۆشداریی و دڵسۆزی بۆ خەڵکی عێراق و وڵاتەکەمان ئەمە باس دەکەم و هیوادارم خودای گەورە پیلانی بیانییەکان کە دەیانەوێت وڵاتی عێراق دابەش بکات بە هۆشیاری گەلی کوردی ناوچەکە، هەڵوەشێنێتەوە.


رمیان لفانه‌یل له سوریاو عراق!\nغه‌ڵه‌ت هه‌ردوگ رژیم عراقى و ئیرانى ئه‌وه بوى ك هه‌ر یه‌كیگ له‌لیان وه‌سه‌ركه‌فتن خوه‌ى زانسته‌ى له‌بان كاولكارى هه‌ردوگ وڵات كویه‌ن ئنسانى و ژیارى ، ئنجا له‌شوون ئه‌وه‌یش رژیم سه‌دام حسێن ڕییگ تر له‌نه‌فامى گرته‌وه‌ر ك ئه‌ویش داگیركردن كوه‌یت بوى جوور سیناریۆیگ بى تام و له‌زه‌ت ك ئه‌و نه‌فامى و شۆفێنیه ریككه‌فتیگ بوى و یه‌كه‌وگرت وه‌ل په‌لامارداین كوردستان و باشوور وڵات، هه‌ر له‌وه‌ر ئه‌وه‌یش خوه‌ى و رژیمه‌گه‌ى كه‌فته شكه‌ست و هه‌یواین و دوشمنایه‌تیكردن كوومه‌ڵگاى ناده‌وڵه‌تى وه‌گشتى ته‌نیا ئه‌و ده‌وڵه‌ته‌یله نه‌ون ك وه‌ك سه‌ركرده‌ى خواست تواسیانه‌ى له كۆریاى باكوور و كوباو لیبیاو باقى ده‌وڵه‌ته‌یل تر تیه‌ریكى له جه‌هان.\nمه‌ردم فره‌یگ پیشبینى ئه‌وه كردیان ك كاردانه‌وه‌ى ناوده‌وڵه‌تى له‌شوون ئه‌و هه‌مگه نه‌فامیه تواناى ئه‌وه نه‌یرێد سوپاى رژیم له كوه‌یت درارێد، وه‌تایبه‌ت ك هیزه‌یل هاوپه‌یمان له زیاتر له سێكوتى وڵات په‌خشه‌و بوین و گشت بنگه‌یل سه‌ربازى و مه‌ده‌نى ده‌وڵه‌ت ویران كریا، به‌ڵكوو گومان له‌وه‌یش داشتن ك چوین رمیه‌ێدو پیشكه‌ش دادگایه‌یل ناوده‌وڵه‌تى كریه‌ێد وه‌گووره‌ى ئه‌و تاوانه‌یلیه ك له‌ناو و ده‌یشت وڵات ئه‌نجامیدا.\nئه‌وه بوى ك له په‌ل وپوو و له‌باڵه‌فڕه‌ى باكوور و باشوور كه‌فت و ده‌سكریا سیناریۆى وشكانن له‌بان چه‌ك قه‌یه‌غه‌كریاك ناوده‌وڵه‌تى و له‌وه‌رجه گشتیانیش چه‌ك ئه‌تۆمى و كیمیاوى. نه‌ته‌وه‌یل یه‌كگرتگ و ئه‌نجوومه‌نه ئاسایشه‌گه‌ى خشته‌یگ وه‌ختى دانان ئه‌را ده‌سه‌یل وشكاننكار ك گشت گووشه‌و شوونیگ وه‌پانى و دریژى وڵات وشكانن تا ره‌سینه شوون خه‌فتنه‌گه‌ى سه‌رۆك و باره‌گاى هه‌واڵگرى و ئاسایشه‌گه‌ى و گشت شوونه‌یل تایبه‌تیگ ك دوانزه ساڵ دریژه داشت، وه‌ل ئه‌وه‌یشا عراقیه‌یل كه‌فتنه وه‌ر سه‌ختترین ئابلوقه‌داین له‌ده‌یشت وناو وه‌بى ئه‌وه‌ك كاریگه‌رى داشتوود له‌بان سیماى رژیم و چاره‌نوسى، به‌ڵكوو وه‌چه‌واشه‌و ئاڵشتى كرد ئه‌را حه‌یوانیگ دڕنده‌و زه‌فه‌ر له‌گشت چشتیگ هاوردیاد.\nئنجا وه‌به‌راوردیگ وه‌ل هاوشیوه‌ى دویه‌مى له دیمه‌شق زانیم ك هه‌ردوگیان لفانه‌ن له ره‌فتار و رووشنهویرى و هه‌ڵسووكه‌فتیان وه‌ل گشت رویداگیگ ، ك هه‌ردوكیان له یه‌ك سه‌رچه‌وه فكره وه‌رگرتنه. دیمه‌شق هه‌وڵ كاولكردن لوبنان دا جوور ئه‌وه‌ك عراق وه كوه‌یت كرده‌ى ك هه‌رچه‌نى جیاوازى له‌چه‌ن شیوازیگ ه‌و داشت. رژیم دیمه‌شق ده‌رده‌سه‌ر ملله‌ته‌گه‌ى كرد جوور ئه‌وه‌ك رژیم هاوشیوه‌ى له‌عراق كرده‌ى، وه‌ختیگیش ك عراق رووژگار ئه‌ڕاى هه‌ڵكه‌فت له‌به‌غدا ده‌سكرده زه‌فتكردن گشت دارایى عراق و كلیكرد ئه‌را رژیم دیمه‌شق وه‌تایبه‌ت مه‌سه‌له‌ى چه‌ك و ته‌قه‌مه‌نى و چشته‌یل قه‌یه‌غه‌كریاگ ك چه‌ن مانگیگ وه‌رجه رمیانى ژیر وه‌ژیر جیوازى كرد ئه‌را دیمه‌شق و له‌شوون ئه‌وه‌یش داروده‌سه‌ى ڕى واَكردن و ڕوى له‌و وڵاتـه كردن ئه‌را باوه‌ش ئاسایش سیاسى سورى و قونسڵخانه‌ى وڵاته‌یل یه‌كگرتگ و ئۆرپا.\nدیاره ك په‌ره‌سه‌ندن رویداگه‌یل له‌عراق له‌شوون داگیركردن كوه‌یت له‌دیمه‌شق جیوه‌جى كریه‌ێد وه‌چشتیگ له‌راسه‌وكردن ئاسایى هه‌ر وه‌ناو و شیوه‌و مه‌سه‌له‌ى وه‌سه‌ربردن وه‌خت، ك لژنه‌ى وشكانن له‌بان چه‌ك قه‌یه‌غه‌كریاگ ئاڵشت كریا ئه‌را چه‌ودیره‌یل ناوده‌وڵه‌تى ك له‌و وڵاته په‌خشه‌و بوینه جوور لژنه‌یل وه‌رین له‌عراق و كه‌مه كه‌مه نزیكه‌و بوینه له‌سزاناین له‌بان سوریا وه‌ك ئه‌و ئابڵوقه یا حساره ك زویتر دریژ داشت له‌بان عراقیه‌یل له‌ساڵه‌یل نه‌وه‌د سه‌ده‌ى وه‌رین، ئه‌ویش له‌وه‌ر كزه‌و كردن رژیم پۆلیسى هه‌واڵگرى تا وه‌جاریگ نزیكه‌و بوون له‌به‌رنامه‌ى رمیان ته‌واویگ .\nدى له‌گشت قوناغه‌یل ته‌نیا مه‌ردم زه‌ره‌دمه‌نه له‌وازیگاو وازى ناونى كیشمه‌كیشكه‌ره‌یل گه‌وراو بویچگ ، جوور ئه‌وه‌ك رویدا له‌ناونى وڵاته‌یل یه‌كگرتگ و رژیم سه‌دام حسێن وه دریژى ماوه‌ى ئابڵوقه‌داین ك وڵات كاول كردو مه‌ردمه‌گه‌ى په‌نا بردنه وه‌ر كارت خوه‌راك، ك دیاره له‌یوایش له‌سوریا تیه‌ێد، چوینكه هه‌مان ریڕه‌و گرتگه له‌ڕه‌فتار و هه‌ڵسووكه‌فت.\nهه‌ر له‌وه‌ر ئه‌وه‌یش ئویشیم وه ڕاسى هه‌ردوگیان لفانه‌ن له‌چه‌فتى و ڕمیان و شكه‌ست ك هه‌رچه‌نى زیاتر له 40ساڵ ده‌سڵات داشتنه، وه‌لى شكه‌ست هاوردن له مقه‌یه‌تیكردن ته‌نیا ئاواییگیش، ك ته‌نیا سه‌ركه‌فتن له كاولكردن كویه‌نترین دو وڵات له‌تاریخ ژیار ئنسانى و ئاڵشتى كردن ئه‌را شكه‌سترین دو وڵات له‌جه‌هان، ك یه‌كیگ له‌لیان سوریاس ك ئیسه خوینى ڕشیه‌ێدو عراقیش زه‌خمى ساڕیژ نه‌ویه‌و گرفت فره‌یگ كه‌فته‌سه نواى پیشكه‌فتن و په‌ره‌سه‌ندنى.


خۆپیشاندانه‌کان له سنوری هه‌ڵه‌بجه و قه‌زاکانی شاره‌زوور و سه‌یدسادق گرژی و ئاڵوزی لێ ده‌که‌وێته‌وه\nخۆپیشاندان له‌سنوری پارێزگاری هه‌ڵه‌بجه و قه‌زاکانی سه‌یدسادق و شاره‌زوور گرژی و ئاڵوزی لێ که‌وته‌وه و له ئه‌نجامی خۆپیشاندانه‌کاندا ژماره‌یه‌ک لە خۆپیشاندەران به گوله‌ی هێزه ئه‌منیه‌کان بریندار کران و ژماره‌یه‌ک پۆلیسیش به به‌رد بریندار بوون، به‌هۆی سه‌ختی برینی برینداره‌کانیشه‌وه به‌شێکیان ڕەوانەی نەخۆشخانەی فریاکەوتنی سلێمانی کراون.\nله پارێزگای هه‌ڵه‌بجه سه‌ر له ئێواره له کاتژمێر 7 وه خۆپیشاندان ده‌ستی پێکرد ، خۆپیشانده‌ران له شه‌قامی گشتی پارێزگاکه‌وە ده‌ستیان پێکرد ، له ئه‌نجامی خۆپیشاندانه‌که، گرژی له‌نێوان هێزه‌کانی پولیس و خوپیشدانده‌راندا دروست بوو ، به‌شێک له خوپیشانده‌ران به‌ر گازی فرمێسک ڕێژ که‌وتن و ژماره‌یه‌ک که‌ره‌سته‌و پێداویستی پولیسی هاتووچۆ سوتێنران.\nدواتر خۆپیشانده‌ران به‌ره‌و باره‌گا حیزبیه‌کان به‌ڕێکەوتن ، له ئه‌نجامی دروست بوونی گرژی و ئاڵوزی (3) خۆپیشانده‌ر به فیشه‌ک بریندار بوون ، سه‌رچاوه‌یه‌کی ئه‌منی له پارێزگاکه که نه‌یوویست ناوی ئاشکرا بە دەنگی ئەمەریکای ڕاگەیاند، برینداره‌کان به‌ره‌و نه‌خۆشخانه‌ی فریاکه‌وتنی هه‌ڵه‌بجه گواستراونه‌ته‌وه و به‌شێکیشیان به‌ره‌و نه‌خۆشخانه‌ی فریاکه‌وتنی سلێمانی نێردراون.\nله قه‌زای سه‌یدسادقیش له پاشنیوه‌ڕۆی ڕۆژی دووشممه 4-12-2020 خۆپیشاندان ده‌ستیپێکرد ، خۆپیشانده‌ران باره‌گاکانی یه‌کێتی و گۆران و پارتی و کۆمه‌ڵ و یه‌گرتوو و شوێعیان سووتاند، هاوکات هه‌ریه‌ک له بینای قائیمقامیه‌ت و پولیس و باج و خانووبه‌ره و هوڵی ڕۆشنبیری و به‌ڕێوبه‌رایه‌تی کاره‌با سووتان .\nته‌ها ئه‌حمه‌د لێپسراوی به‌شی راگه‌یاندنی نه‌خۆشخانه‌ی شه‌هید شه‌که‌وت له لێدوانێکدا به ده‌نگی ئه‌مەریکای راگه‌یاند له ئه‌نجامی خۆپیشاندانه‌که‌وه گه‌نجێکی ته‌مه‌نی 28 ساڵ و مێرمناڵێکی ته‌مه‌ن 15 ساڵ بریندار بوون.\nهه‌ر له قه‌زای سه‌یدساق دیاری ڕه‌فیق قائیمقامی قه‌زاکه دوای سووتاندنی ماڵه‌که‌ی ڕاگه‌یه‌نراوێکی بڵاوکرده‌وه و گوتی ئه‌وه‌ی دوێنی ڕوویدا بۆ هه‌موومان چاوه‌ڕوانکراو بوو ، ده‌مێکه هاوار ده‌که‌ین خه‌ڵک برسیه و پێویسته حکومه‌ت به‌ده‌میه‌وه بڕوات .\nووتووشیه‌تی "کوشتن و بریندار کردن بۆ ئێمه ئاسان بوو، بەڵام هه‌موو سنوره‌که ده‌زانن، که ئێمه و بنه‌ماله‌که‌مان چه‌ند قوربانبمان داوه له پێناو خه‌ڵک، ئێستا چۆن کوڕی خه‌ڵک بکوژین، بۆیه ئێستا و سه‌د جاری تر ماڵی من بسوتێت ده‌یکه‌م به قوربانی خوێنی گه‌شی گه‌نجێکی شاره‌که."\nله قه‌زای شاره‌زووریش که‌مال ئه‌حمه‌د لێپسراوی به‌شی راگه‌یاندنی نه‌خۆشخانه‌ی شه‌هید ڕه‌ئوف به‌گ له لێدوانێکدا به ده‌نگی ئه‌مەریکای راگه‌یاند "به‌هۆی خۆپیشاندانه‌کانه‌وه 20 هاووڵاتی بریندار بوون ، 3 هاووڵاتی به فیشه‌ک بریندار بوون 17 هاوولاتی دیکه‌ش به به پارچه‌کانی چه‌کی تاپڕ و به‌شێک له برینداره‌کان به‌ره‌و نه‌خۆشخانه‌ی فریاکه‌وتنی سلێمانی ڕه‌وانه کراون."\nهه‌ر له قه‌زای شاره‌زوور باره‌گاکانی پارتی و گۆڕان و چه‌ند باره‌گایه‌کی دیکه‌ی حیزبی زیانیان پێگه‌شتووه و به‌شێکیان سوتێنراون.\nله به‌یانامه‌یه‌کیشدا ئه‌نجوومنه‌ی باڵای پێشمه‌رگه دێرینه‌کان که بڵاویان کردووه‌ته‌وه ووێنه‌یه‌کی بۆ ده‌نگی ئه‌مەریکا نێراوه هاتووه " داوا له ده‌سه‌ڵاتدارانی هه‌رێمی کوردستان ده‌که‌ین، به‌زوویی بێن به‌ده‌م داوکاریه‌کانی خۆپیشانده‌رانه‌وه، ئێمه‌ش وه‌ک کۆمه‌ڵه‌ی پێشمه‌رگه دێرینه‌کانی کوردستان،زۆر پشوو درێژ نابین و پێویسته له ماوه‌ی یه‌ک هه‌فته‌دا چاره‌سه‌ری گونجای ئه‌م بارودۆخه‌که بکه‌ن، ئه‌گه‌ر نا ئێمه‌ش به هه‌موو هێزوو توانامانه‌وه به‌شداری خۆپیشاندان ئه‌که‌ین و ڕێگا ناده‌ین چی تر داهاتی ئه‌م ووڵاته قۆڕخ بکرێت و ببرێت بۆ چه‌ند که‌سێک له هه‌موو ناوچه‌کانی کوردستان".\nئه‌مڕۆش ڕۆژی سێشه‌مه 8-12-2020 له قه‌زاکانی شاره‌زوور و سه‌یدسادق و ناحیه‌ی خورماڵ له سه‌ر به پارێزگای هه‌ڵه‌بجه خۆپیشاندان ده‌ستی پێکردووه و بنکه‌ی پولیسی هاتووچۆی خورماڵ و به‌ڕێوبه‌رایه‌تی په‌روه‌رده‌ی شاره‌زوور سوتێنراوه و هەر ئه‌مڕۆش ئیداری هه‌ڵه‌بجه و ده‌زگا ئه‌منیه‌کان له‌سه‌ر باروودۆخه‌که دوور له میدیاکان کۆبوونه‌ته‌وه.


زانکۆی ڕاپەڕین - كۆنفرانسی "دەرهاویشتە هزری و فەلسەفی وگۆڕانکاریە بەدەستهاتوەکان لە جیهاندا" بەسەركەوتویی كۆتایی هات\nكۆنفرانسی "دەرهاویشتە هزری و فەلسەفی وگۆڕانکاریە بەدەستهاتوەکان لە جیهاندا" بەسەركەوتویی كۆتایی هات\nبڵاوکراوەتەوە لە 16 کانونی یەکەم 2019 . سەردانەكان: 525\nڕۆژی یەکشەممە ١٥ی کانونی یەکەمی ٢٠١٩،بە ئامادەبوونی بەڕێز (پ.ی.د. موفق خالد ابراهیم) سەرۆکی زانکۆ و بەڕێز (د. ایاد الصلاحی) سەرۆكی ئەنجومەنی ئەمینداریەتی بیت الحكمە و ژمارەیەک لە ئەندامانی ئەنجومەنی زانکۆ و توێژەرانی زانکۆکانی هەرێم و عێراق و مامۆستایان و خوێندکارانی زانکۆ، لە هۆڵی چالاکیەکانی زانکۆی ڕاپەڕین، بەشی فەلسەفەی زانکۆی ڕاپەڕین یەکەمین کۆنفرانسی خۆی و بەهاوبەشی لەگەڵ پانزەیەمین کۆنفرانسی (بیت الحکمەـ بغداد)ی لەژێر ناونیشانی(دەرهاویشتە هزری وفەلسەفی وگۆڕانکاریە بەدەستهاتوەکان لە جیهاندا) سازکرد.\nلە دەستپێكی کۆنفرانسەکەدا بەڕێز د. موفق خالد سەرۆکی زانکۆ وتارێکی پێشکەشکرد: تیایدا وێڕای سوپاسی ستافی کۆنفرانس و ناوەندی بیت الحكمە، ئاماژەی بەوەدا کە پەیوەندییە زانستی و فکرییەکان لە نێوان زانکۆکان و دامەزراوە ئەکادیمییەکانی عێراقدا لەم بارودۆخەدا پێویستییەکی هەنوکەین، هەروەک هیوای خواست کە پەیوەندییە زانستییەکان لە نێوان هەردوولا بەردەوامیان هەبێت لەپێناو بنیادنانی عێراقێکی تازە و بە دامەزراوەییکردنی دامودەزگاکانی .\nپاشان وتاری سەرۆكی ئەنجومەنی ئەمینداریەتی بیت الحكمە لەلایەن بەڕێز د. ایاد الصلاحی خوێنرایەوە: تیایدا پوختەیەکی دەربارەی مێژووی فەلسەفە و چالاکییە فەلسەفییەکانی بیت الحكمە خستەڕوو، هەروەک چالاکییە فکری و زانستییەکانی زانکۆی ڕاپەڕینی بە گرنگ ناوبرد.\nدواتر وتاری سەرۆكی لیژنەی باڵای كۆنفڕانس لەلایەن د. مسلم حسن سەرۆکی بەشی فەلسەفە خوێنرایەوە: تیایدا وێڕای سوپاسی لیژنەی زانستی و ئامادەکاری کۆنفرانس، ئامانجەکانی پشت ڕێکخستنی کۆنفرانسەکەی بۆ ئامادەبووان خستەڕوو، لە کۆتایی وتارەکەیدا وەک جەختکرنەوەیەک لەسەر گرنگی بابەتی فەلسەفە، ئاماژەی بەوەدا لە وڵاتانی پێشکەوتوو زۆر جار فەلسەفە لەپشت بڕیارە یاسایی وسیاسی و ئابورییەکانەوەیە.\nپاشان کارەکانی کۆنفرانس دەستیپێکرد، لە یەکەم رۆژدا لە دوو پانێڵدا چەندین سیمینار لە بوارە جیاوازەكانی تایبەت بە فکری فەلسەفی لەلایەن توێژەرانی بواری فەلسەفە لە زانکۆکانی ڕاپەڕین و سەلاحەدین و بغداد و مستنصریە و واسگ و کوفەوە پێشکەشکران.\nلە دووەم ڕۆژی کۆنفرانسەکەدا کە ئەمڕۆ دووشەممە بەڕێوەچوو، لە دوو پانێڵدا ژمارەیەک سیمینار لە بواری فەلسەفە و بوارە جیاجیاکانی پەیوەندیدار بە ڕەهەندەکانی فکری فەلسەفی لەلایەن توێژەرانی زانکۆکانی کورستان وعێراق پێشکەشکران.\nبەر لە کۆتایی کارەکانی کۆنفرانس، چەند خاڵێك وەك ئەنجام و ڕاسپاردەكانی كۆنفرانسەكە خرایە ڕوو، بریاردرا لە یاداشتێكدا بەرزبكرێتەوە بۆ لایەنە پەیوەندیدارەكان لەپێناو گرنگیدان بە بابەت و فکری فەلسەفی لە عیراق و هەرێمی کوردستان .\nلە كۆتایی کۆنفرانسە فەلسەفییە هاوبەشەکەدا، ڕێزلێنانی سەرۆکایەتی زانکۆی ڕاپەڕین بەخشرایە سەرجەم توێژەران و ناوەندی بیت الحکمە، هەروەها ڕێزلێنانی ناوەندی بیت الحکمە بەخشرایە زانكۆی ڕاپەڕین لەپای بەڕێوەبردن و سەرکەوتنی کارەکانی كۆنفرانسەكە.


هاوارى باوکى لە ناس کوردەوە\nدواى مانگێک و چوار رۆژ مانەوەى لە ژورى چاودێرى لە نەخۆشخانە، دواجار لاوى ئومێدى تەمەن 10 ساڵان بەدیار فرمێسکى باوکییەوە چاوەکانى لێکنا و بۆ دواجار ماڵئاوایی لێکردن.\nلاوى دوو ساڵ لەمەوبەر بەشێوەیەکى کتوپڕ توشبوونى بە کێشەى دڵ بە خانەوادەکەى راگەیەنرا و تاکە چارەسەریش کە بۆى دانرا گۆڕینى دڵى بوو، بەڵام پێش ئەوەى ئەو نەشتەرگەرییەکەى بۆ بکرێت گیانى لەدەستدا.\nئومێد باوکى لاوکى بۆ "ناس کورد" ى گێڕایەوە، کە کوڕەکەى تا تەمەنى هەشت ساڵى هیچ کێشەیەکى نەبووە، بەڵام دوو ساڵ لەمەوبەر پزیشکەکان وتویانە کە دڵى کونە و دەبێت دڵێکى دیکەى بۆ بچێرێت.\nئەو هەواڵە ئومێدى توشى شۆک کرد، بەڵام بڕیاریدا نەوەستێت تا بەهەر شێوەیەک بووە چارەسەرى جگەرگۆشەکەى بکات، بۆ ئەو مەبەستەش هەرچى پارەى هەبوو خەرجیکرد.\nئومێد بەمەبەستى چارەسەر لاوى بردووەتە ئیسرائیل و ئێران، بەڵام بەبێ ئومێدى گەڕایەوە دواى ئەوەى لاوى چارەسەر نەکرا، تا ناچار بوو زیاتر لە دوو مانگ لەمەوبەر لە نەخۆشخانەى مندڵانى د.جەمال تاهیر لە سلێمانى بیخەوێنێت.\nپزیشکەکان ئومێدیان ئاگادارکردەوە کە تاکە چارەسەر گۆڕینى دڵی لاوییە لە ئەڵمانیا، ئەوەش تێچوییەکى زۆرى تێدەچێت، بۆیە هەڵمەتێکى کۆکردنەوەى هاوکارى بۆ راگەیەنرا.\nئومێد وتى "شتێکى وامان بۆ کۆنەکرایەوە، ئەوەى کۆکرایەوە 30 وەرەقەیەک بوو کە بۆ خەرجییەکانى نۆرینگە و نەخۆشخانە خەرجمانکرد".\nوتیشى "دەبوو لە ئەڵمانیا دڵى بۆ بگۆڕدرێت، بەڵام فریا نەکەوتین نەخۆشیەکە دابووى لە جگەر و گورچیلەى و گیانى لەدەستدا".\nگرتەیەکى ڤیدیۆیی کە لە تۆڕە کۆمەڵایەتییەکان بڵاوکرایەوە کاتێک لەسەر تەختى نەخۆشخانە کەوتووە و سەڵاوات لێدەدات کاردانەوەى زۆرى بەدواى خۆیدا هێنا و لاوى زیاتر پێ ناسرا، دواى مردنیشى ئەو ڤیدیۆییە تۆڕە کۆمەڵایەتییەکانى تەنى.\nبەدرێژایی چەند مانگى رابردوو کەسوکار و خێرخوازان لەچەندین دەرگایاندا بۆ کۆکردنەوەى ئەو بڕە پارەیەى پێویست بوو لاوى پێ چارەسەر بکرێت، بەڵام بێ ئەنجام بوو.\nئومێد دەڵێت "پارەکەمان لەدەستدا نەبوو، هانامان بۆ هەرکەس دەبرد نەدەهات بەهانامانەوە بۆ پێدانى ئەو بڕە پارەیە، تا واى لێهات ئەمشەو گیانى لەدەستدا، پێویستە حکومەت فریاى ئەو کەسانە بکەوێت کە نەخۆشى دەگمەنیان هەیە".\nدەشڵێت، چیان هەبوو لەدەستیاندا بۆ چارەسەرى کوڕەکەى، دواجاریش کوڕەکەیان لەدەستچوو.\nچیرۆکى ئەو مامۆستا خۆپیشاندەرەى لە ژورى تاکەکەسیدا زیندانی کرا\n2020.12.05 - 14:36


* بەهرۆز گەڵاڵی\n١- كورد سياسەتمه دارى به ئەزمونى كەمه. له ٢٠١١ مامجەلال بەمنى وت به توركەكان بڵێ خۆيان لەگەڵ سوريا توشى كێشە نەكەن. بەشار ئەسەد ناڕوخێت و بەشار ئەسەد، حوسنى موبارەك، قەزافى و بن عەلى نيه. جەيشى سوريش جەيشێكى نيشتمانيی خاوەنى عەقيدەيه و شەڕ ده كات.... سەرەڕاى ئەوەش ڕوسيا و چين و ئێران، هه رسێكيان ديفاع لە بەشار ئەسەد دەكەن و لێناگەڕێن بكەوێت و بڕوات... توركەكان ئەو كاته داودئۆغڵو وەزيرى دەرەوه بوو .داودئۆغڵو بڕواى بەم ڕايه ى مامجەلال نەهات و دواى دوو ڕۆژ جوابيان دامەوه و وتيان بەساين تاڵەبانى بڵێ بەشار دوو هه فتەى دیکە دەڕوخێت ....ئەنجام مێژوو سەلماندى ڕایەكەى مام دروست دەرچوو، وا شاهيدين ئەمڕۆكه ش بەشار ئەسەد هێشتا ماوه و له سوريا حوكم دەكات .\n٢- هەر هەمان ساڵ من ئاگادارم، مام جەلال بە پەكەكە و حەميدى حاجى دەروێشى وت: بڕۆن خۆتان لەگەڵ سوريا، توشى شەڕ مەكەن. ئێوه كوردى سوريا داواى دەوڵەتى كوردى ناكەن! داواى فيدراڵى ناكەن! داواى ئۆتۆنۆميش ناكەن و داواى حقوقى سەقافى بۆ كورد له سوريا دەكەن! بۆ حقوقى سەقافيش ميللەتى خۆتان توشى بەڵاى گەوره مەكەن .ئەوانيش هەردوو لايان به قسەى مامجەلاليان نەكرد. شاهيديشم حوسنى مەحلى ڕۆژنامەنوسه لەگەڵ هاوڕێم يوسف زۆزانى كه هەردووکیان شوكور له ژياندا ماون.\n٣- ئەمڕۆ ١٣-١٠-٢٠١٩ يه و دواى ٢٥ بيستوپێنج هەزار بريندار و شەهيدبونى دوانزه هەزار له پاڵەوانى كچ و كوڕى كورد و دەربەدەرى و ماڵوێرانى و ئاوارەبونى دوو مليۆن كورد له ڕۆژئاوا، پاش ئەو هەموو فيداكارى و شەهيد و بريندار و قوربانیدان و خەبات و تێكوشان و سەركەوتنه بەسەر ڕێكخراوى تيرۆريستى داعش، کەچى باشترين بژاردەمان له ڕۆژئاوا به مەجبورى هاتووەتە سەر ئەوەى چۆن لەگەڵ حكومەتى سورى و بەشار ئەسەد ڕێکبکەوین. ئەم ئەنجامەى ئەمڕۆ ئەو ڕاستيەمان بۆ دەردەخات و دەیسەلمێنێت كه سياسەتمەدارى دوربين تەنيا مامجەلال بوو ... ئەوانى تر دەبێ بڕۆن هەوڵبدەن جارێ خۆيان فێرى خوێندنەوەى سياسەتى نێودەوڵەتى بكەن! ئينجا بێنەوه باسى سياسەت بكەن. بەداخەوه دواى جەنابى مامجەلال و نەوشيروان موستەفا كورد سياسەتمەدارى كەم ماوه و بەداخەوه دەبينين وەزعى كورد ڕۆژ بە ڕۆژ بەرەو خراپى دەڕوات . هەڵبەته لە سایەی سەرى ئەو سياسيانەى ئەمڕۆى كورد كه زۆر بێخەبەرو زۆر بێ ئەزمونن له سياسەتكردن، بەتايبەتيش له خوێندنەوەى سياسەتى نێودەوڵەتی و هەرێمايەتيدا، بەڕاستى كورد ئەزمەى سياسەتمەدارى هەيه و ئەوانەى هەمانن سياسەتمەدار نين و سياسيوكەن... .\n435 جار خوێندراوه‌ته‌وه


فەرماندەیەکی سپا: بەرهەم هێنانی موشەکە بالستیکەکانمان زێدە کردووە | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران فەرماندەیەکی سپا: بەرهەم هێنانی موشەکە بالستیکەکانمان زێدە کردووە\nفەرماندەیەکی سپا: بەرهەم هێنانی موشەکە بالستیکەکانمان زێدە کردووە\nڕۆژی کورد: سەرتیپی پاسدار، عەلی حاجی زادە، فەرماندەی هێزی هەوافەزای سپا، کە بە بۆنەی ١٦ی سەرماوەز، ڕۆژی خوێندکار لە ناو فەرماندە و ئەندامانی دەستەی زانستی و خوێندکارانی زانکۆی ئیمام حوسێن، قسەی دەکرد باسی لە زێدەبوونی بەرهەمهێنانی مووشەکەک بالستیکەکانی ئێران کرد و گوتیشی: “سەرەڕای ئەوەی کە لە دوای بەرجام تا کاتی بەکردەیی بوونی بەرجام، باس لە بەرهەمهێنانی مووشەکی بالستیکیی ئێرن، کێشەی سەرەکیی نێوان ئێران و ٦ زلهێزی جیهان بوو، ئێمە بەرهمەهێنانی موشەکە بالستیکەکانمان زێدە کردووە.\nحاجی زادە لەمبارەوە زیاتر دوا و گوتیشی: “جیا لە بردنە سەری سەرنج و جۆریی موشکە بالستیکەکان، بەرپرسان و پسپۆڕانی ئەم بواوە بە کەڵک وەرگرتن لە شێوەی داهێنەران و ڕێگەی ناوبڕ، هەوڵی بەرهەم هێنانی موشەکی هەرزانتریان داوە و ئەمڕۆ دەبینین سەرەڕای کەمبوونی بودجە، بەرهەم هێنانمان زێدە بووە و چۆتە سەرێ”.\nهەروەک خودی ڕوحانیش ئەمڕۆ ئاماژەی پێداوە کە سەرجەم هەنگاوەکانیان لە بەرجام، دەستوور و فەرمانی خودی خامنەیی بووە، حاجی زادەش گوتی ئەو موشەکانە بە ئەمری ڕێبەری بوون و گوتیشی: “ئێمە کۆسپ و تەگەرەکان و گەمارۆکانمان، تێکشکاند هەرچەند هەندێ کێشەشمان هەر ماوە و دەبێ جارەسەر بکرێن، لەو پێناوەشدا سەرجەم دەستور و فەرمانەکانی ڕێبەریمان بەجێ گەیاندووە”.\nئەو بەرپرسە باڵا نیزامییەی ئێران، کێشەی ئاسایشی لە کێشە ئابوورییەکان و ژیانی خەڵک لەپێشتر و گرنگتر وەسف کرد و گوتیشی: “ئەمڕۆ لە بواری ستراتژیکییەوە سەربەخۆ بووین و چارەسەریی کێشەی ئابووری ساناترە لە کێشەکانی بواری ئاسایش و دیفاعی و دەبێ جارێ کێشە ئاسایشییەکان چارەسەر بکەین”.\nبابەتی پێشووبنەماڵەیەکی ئیسراییلی لە دادگایەکی ئەمریکا، سکاڵایان لەسەر ئێران تۆمار کرد\nبابەتی دواترهاژوتوانی تاکسییەکانی مەریوان، ناڕەزایەتیی خۆیان لە هەمبەر کێشەکانیان دەربڕی


كوردستانییەتی كەركوك پشكی لە ئەنجومەنی نوێنەرانی عیراقدا\nرزگار حاجی حەمید 19/02/2022\nدوای ئەوەی ئەنجومەنی دامەزراندن لە (27مارتی 1924) هاتە دامەزراندن, یەكێك لە كارەكانی زەمینەسازی بوو بۆ هەڵبژاردنی ئەنجومەنی نوێنەران هەرئەوەش بوو لەدانیشتی (10ی نیسانی 1924)دا بڕیاری پێكهێنانی لیژنەیەك درا بۆ تاوتوێكردنی ئەم بابەتە, كاتێكیش ئەنجومەنی لێكۆڵینەوەی یاسایی تاوتوێكرد و وەزارەتی داد هەڵسا بەدانانی یاسای هەڵَبژاردن و یاساكەش لە (2ئابی1924) بڕیاری لەسەردرا, ئەنجومەنی دامەزراندن لە (3ئابی هەمان ساڵدا) هەڵوەشایەوە, ئەنجومەنی گەل كە لە (ئەنجومەنی ئەعیان و ئەنجومەنی نوێنەران) پێكدەهات نوێنەرایەتی لیواكانی عیراقی دەكرد, ئەنجومەنی نوێنەران بە هەڵبژاردنی یەك ئەندام لە بەرامبەر (20) هەزار دەنگی پیاوان دەبووە ئەندام (واتا ئەو دەمە ژنان مافی دەنگدانیان نەبووە) ئەندامی هەڵبژێردراو ماوەی چوار ساڵَ وەك نوێنەردەمایەوە هەر خولێكی هەڵبژاردنیش دەبوو چوار وەرزی دانیشتنی ئەنجام بدات, ئەندامانی ئەنجومەن بەگشتی نوێنەرایەتی گەلانی عیراق یان دەكرد مەرجیش تەمەنی (30) ساڵ كەمتر نەبێ و لەدایك و باوكێكی عیراقی بێت, لەسەردەمی پاشایەتیدا ئەنجومەنی نوێنەران لە (16ی تەمووزی 1925) یەكەمین خولی دەستی بەكارەكانی كرد و تاوەكو ڕووخاندنی سیستەمی پاشایەتی لە (14گەلاوێژی 1958)دا, هاتنە دەسەڵاتی كۆماری (16) خولی هەڵبژاردنی ئەنجومەنی نوێنەرانی بەخۆیەوە بینی .\nئەنجومەنی نوێنەران لە سەردەمی پاشایەتیدا\nخولی یەكەم هەڵبژاردن دوای ئەوەی یەكەمین كۆبوونەوەی نائاسایی خۆی ئەنجامدا لە (16ی گەلاوێژی 1925) دا و دەستی بەكارەكانی خۆی كرد و تا( 29ی تشرینی یەكەم) بەردەوام بوو, كۆبوونەوە نائاساییەكانی گەیشتە(47) دانیشتن, جێگای باسە ئەم خولە ژمارەی ئەندامەكانی پێكهاتبوو لە(88) ئەندام, لەنێو ئەوانەدا (15) كورد بوون, كە دابەشبوون بەسەر لیواكانی (هەولێر پێنج ئەندام و سلێمانی چوار و موسڵ سێ و كەركوك سێ) نوێنەریان هەبوو, پشكی لیوای كەركوك (چوار) ئەندام و سیانیان كورد بوون (سەعید حوسێن, حەبیب تاڵەبانی, ڕەفیق خادم سجادە) تەنیا(نشات ئیبراهیم) توركمان بوو, پاڵێوراوانی عەرەب و كەمینەكانیتر دەنگی پێویستیان بەدەست نەهێنا, هاوكات لە خولی هەڵبژاردنی دووەمدا كە لە(19ی ئایاری 1928)دا بە دانیشتنی نائاسایی دەستی بە كارەكانی كرد تاوەكو (28ی ئەیلولی 1928) كە (51) كۆبوونەوەی نائاسایی خۆیی ئەنجامدا, كەركوك چوار نوێنەری هەبوو كە وەك هەڵبژاردنی ڕابردوو لە كۆی چوار نوێنەر تەنیا یەك كەسیان توركمان بوو(عەلی قیردار) ئەوانی دی كورد بوون (سەعید حاجی حوسێن, مستەفا ئەفەندی, محەمەد پاشای جاف, بەڵام لەسەرەتای (گەلاوێژی 1930)دا فەرمانی هەڵوەشانەوەی ئەنجومەنەكە درا و هەوڵدرا بۆ هەڵبژاردنی ئەنجومەنێكی نوێ, هەروەها خولی سێیەم كە لە (1ی تشرینی دووەمی1930) لە كۆی پێنج نوێنەرەكە تەنیا (عەلی قیردار) كەسایەتییەكی توركمان بوو ئەوانی دی كورد بوون (مستەفا ئەفەندی, حەبیب تاڵەبانی, سلێمان فەتاح) هەر زوو ئەم ئەنجومەنەش لە (1932)دا هەڵوەشێنرایەوە لێنەگەڕان ماوەی یاسای خۆی تەواو بكات, خولی چوارەمی ئەنجومەنی نوێنەران بەدانیشتنی نائاسایی لە(8ی ئازاری 1933) دەستی بە كارەكانی خۆی كرد بەهەمان شێوە چارەنووسی وەك ئەوانیتر وابوو هەڵوەشێنراییەوە, ژمارەی ئەندامەكانی پێكهاتبوو لە(88) ئەندام, لەنێو ئەوانەدا (14)ەی كورد بوون, نوێنەرانی لیوای كەركوك (4) نوێنەری هەبوو, سیانیان كورد و یەكێكیان توركمان بوو, بەڵام لە خولی پێنجەم هەڵبژاردن كە لە(كانونی یەكەمی 1934-مارتی 1935)دا ئەنجامدرا سێ نوێنەری كورد و یەك نوێنەری توركمان و یەك عەرەب بوو, كەواتە لێرەدا ژمارەی نوێنەران بەرزبووەوە بۆ (پێنج) نوێنەر پەیوەندی بە زیادبوونی ژمارەی دانیشتوانەوە هەبوو, واتە هەرچەندە خولی سێیەم ماوەی ئاسایی خۆی تەواو نەكرد, ئەمانیش بەهەمان شێوە هەریەكە و ساڵێك كەمتر یان زیاتر بوو كە دەبوو چوار ساڵ جارێك هەڵبژاردن ئەنجام بدرایە, كە ئەمانەش دەگەڕێتەوە بۆ كێشە و ململانێی ناوخۆ و دەس تێوەردانی دەرەكی خولەكانیتریش ئەم ناكۆكیانە هەر بەردەوام بوو, دواتریش لە خولی هەڵبژاردنی شەشەم (ئابی 1935-تشرینی یەكەمی 1936) یەكەم دانیشتنی نائاسایی خۆی گرێدا (8ی ئاب)دا , كە ژمارەی ئەندامەكانی زیادی كرد بۆ(108) ئەندام, لەنێو ئەوانەدا (18)یان كورد بوون, نوێنەرانی لیوای كەركوك (6) ئەندام هەبوو, (پێنج كورد و یەك عەرەب) بوو,ئەمانەی خرانەڕوو مەبەست لەوەیە كە كوردەكان هەمیشە نوێنەریان زۆرینە بووە لەم پارێزگایە, وەلێ دەرفەت نییە لێرەدا لەسەر كۆی خولەكان بدوێن و شرۆڤەی بۆ بكەین لە خشتەی خوارەوەدا خراونەتەڕوو, بۆیە دەچینە سەر دوا خول كە خولی هەڵبژاردنی شازدەیەمە, كە دوای ئەوەی لە( 14ی شوباتی 1958)دا یەكێتی عەرەبی ڕاگەیەندرا لە نێوان عیراق و ئوردندا, لە پێناو ئەو یەكێتییەدا دەستكاری دەستووری عیراق كرا بەشێوەیەك لەگەڵ ئەو یەكێتییەدا بگونجێت, دەبوو مەلیك ئەنجومەنەكە هەڵبوەشێنێتەوە و بڕیاری هەڵبژاردنێكیتر بدات, دەنگ بدرێت بۆ هەمواركردنەوەی بدات لەسەر بنەمای سەرەوە, ئەنجومەنی هەڵبژێراو كۆبووەوە لە(10ی ئایاری)ی هەمان ساڵدا و هەمواركرنەوەكەی پەسەندكرد و دەستوورێكی داڕشت, كە ئەمەش لە دوای شەش كۆبوونەوە هات لەم خولەدا, دواتر ئەگەرچی ئەنجومەن دەبوو لە سەرەتای (كانونی یەكەمی 1958)دا دەست بە دانیشتنەكانی خۆی بكات, بەڵام ئەنجام نەدرا, ئەویش دەگەڕێتەوە بۆئەوەی كە شۆڕشی چواردەی تەموزی 1958)ی بەدوادا هات و بووە هۆی ڕووخاندنی سیستەمی پاشایەتی و ڕژێمی پاشایەتی گۆڕا بۆ كۆماری, لە خولی هەڵبژاردنی شازدەیەمدا ئەنجوومەنەكە پێكهاتبوو لە (148) ئەندام و لە نێویاندا (24) ئەندامیان كوردبوو, نوێنەرانی كەركوك گەیشتە (9) نوێنەر و پشكی كورد پێكهاتبوو لە (مەحمود جەمیل بەگی بابان و كاكە حەمە و داود بەگی جاف, واتە چوار ئەندامی كورد و چوار توركمان و یەك كلدان, كە لە خولی هەڵبژاردنی پێشوویشدا هەروا بوو عەرەب هیچ نوێنەری نەبوو, كوردیش (25) ئەندامی هەبوو, كەواتە لە خولەكانی هەڵیژاردنی سەردەمی پاشایەتیدا (16) خول بووە و كۆی نوێنەران دەكاتە (1715) نوێنەر و لەو ژمارەیە نوێنەرانی كوردیش (326) نوێنەر بووە, جگە لە لیواكانی هەولێر و سلێمانی و لیوای موسڵ (61) نوێنەر و لیوای كەركوكیش (62) نوێنەریان سەرخستووە بۆ پەرلەمانی عیراق, دواتر لیوای دیالە دێ كە (6) نوێنەری كوردی هەبووە, هاوكات لیواكانی (بەغداد, دیوانیە, حللە, عیمارە, كوت) لە خولە جیاجیاكاندا چەند جارێك نوێنەری كوردیان گەیشتووەتە ئەنجومەنی نوێنەران, زیاتر بابەتەكە لەسەر لیوای كەركوكە گەر سەیری خشتەی خوارەوە بكەین, لە سەردەمی پاشایەتیدا و لە ماوەی (16) خولدا كە كەركوك (101) نوێنەری چووەتە ئەنجومەنی نوێنەران, لەو ژمارەیە (62) یان كورد بووە و نەتەوەی توركمانیش (33) نوێنەریان هەبووە, هەروەها نەتەوەی عەرەبیش (چوار) نوێنەر و ئاشورییەكانیش (دوو) نوێنەریان بەشدار بووە, لێرەدا دەردەكەوێت كە كورد لە یەكەم خولدا بەڕێژەی (75%) بەشدار بووە لە كۆی نوێنەران, تائێستاش ڕێژەكە لە نیوە كەمتر نەبووە هەرچەندە گەلێ جار زیاتر بووە لەسەرەتاوە تاوەكو دوای پرۆسەی ئازادی گەر تێكڕایی خولەكان وەربگرین, سەیری خشتەی خوارەوە بكەین ئەو ڕاستییەمان باشتر بۆدەردەكەوێت:-\nنوێنەرانی كەركوك بەپێی نەتەوە لە خولەكانی هەڵیژاردنی سەردەمی پاشایەتیدا\n١٤ 3 1ــــــــــــــــــــــــــــــ\n٢٤٣ ١ ــــــــــــــــــــــــــــــ\n٣٤ 2 2ــــــــــــــــــــــــــــــ\n٥ 5٣ 1 1ـــــــــــــــ\n٦ 6 5 1ـــــــــــــــ\n٧ 6٣ 2١ـــــــــــــــ\n٨ 6٣٢ 1ـــــــــــــــ\n١٠ 6 5 1ــــــــــــــــــــــــــــــ\n١٥ 9٤ 4ـــــــــــــــ 1\n١٦٩ 4 4ـــــــــــــــ 1\nكۆی گشتی 101 62 33 4 2\nسەرچاوە: كاری توێژەر پشتبەستن بە سەرچاوەكان\nخولەكانی هەڵبژاردن لە سەردەمی كۆماریدا\nلە دوای ڕووخاندنی دەسەڵاتی پاشایەتی لە ساڵی (1958-1980) ئەو ماوەیە پێی دەوترێ ژیانی سیاسی بەبێ پەرلەمان، هەرچەندە لە دەستووری ساڵی (1970)دا هاتووە گەڕانەوە بۆ ژیانی دیموكراسی لەڕێگەی هەڵبژاردنی (ئەنجومەنی نیشتمانی)ەوە نەچووە بواری جێبەجێكردنەوە تاوەكو حوزەیرانی (1980) كە ئەمە یەكەمین هەڵبژاردن بوو لەدوای دابڕانی (22) ساڵا ئەم ماوەیەش كەزۆربەی هەرە زۆری نوێنەران ئەندامی (حیزبی بەعس) بوون، لەماوەی حوكمڕانی بەعسدا پێنج هەڵبژاردنی ئەنجومەنی نوێنەران لە ساڵانی (1980-1984 – 1989-1996-2000) ئەنجامدران, یەكەمین هەڵبژاردن لە (20ی یونیۆ 1980)دا ئەنجامدرا لەم هەڵبژاردندا (860) پاڵیِوراو و بەشداربوون حیزبی بەعس لە كۆی (250) كورسی ( 187) كورسی بە دەست هێنا، ڕێژەی بەشداربوو لە (80%) بوو دەنگی سپی بوو بێلایەن (63) كورسی بوو, ئەم خولانە سەردەمی دەسەڵاتی (سەدام) دەگرێتەوە لەنێوان ساڵانی (1979- 2003)دا تا ڕووخاندنی دەسەڵاتی حیزبی بەعس, خولەكانی ئەنجومەنی نیشتمانی هێمای لایەنگیریان بۆ سەدام و دەسەڵات تا دوا سنوور بوو، بۆیە ئەم هەڵبژاردنانە لەلایەن كۆمەڵگای نێودەوڵەتییەوە هیچ گرنگییەكی نەبوو، لەبەرئەوەی هیچ سەربەخۆیەكی تێدا ڕەچاو نەدەكرا و پڕبوو لە ساختەكاری و بەتەنیا لەلایەن حیزبی بەعسەوە بۆ خۆیان پاوان كرابوو, بەنموونە دواین هەڵبژاردنی نوێنەران كە لە (27ی مارسی 2000)دا ئەنجامدرا كە لەم هەڵبژاردنەدا (522) پاڵێوراو كە(25)یان ژن بوو, هەروەها (30) ئەندام دانرا كە نوێنەرایەتی كوردی دەكرد, كۆی كورسییەكانی ئەنجومەنی نوێنەران (250) كورسی بوو, حیزبی بەعس (165) كورسی بەدەستهێنا, ئەوەی دەمێنێتەوە (85) كورسییە بە حساب (55) یان بێلایەن و (30) ئەندامیان دانا كە نوێنەرایەتی كوردی دەكرد لە پارێزگاكانی (سلێمانی و هەولێر و دهۆك), بەشداری هەڵبژاردنیان نەكرد و حكومەتی ناوەند لەم پارێزگایانەدا هیچ دەسەڵاتێكیان نەبوو, لە دوای جەنگی كەنداو و ڕاپەڕینەكانەوە خۆیان خاوەن حكومەت و پەرلەمان بوون.\nئەوەی پێویستە بووترێ ئەوەیە كە بە پێچەوانەی هەموو عورفێكی دیموكراتی دەسەڵاتی یاسادانان لەژێر دەستی دەسەڵاتی جێبەجێكردن كاری دەكرد, لەبەرئەوە هیچ سەربەخۆییەك لە نێوان هەردوو دەسەڵاتدا بەدی نەدەكرا, بە پێچەوانەوە وەزیرەكان ببوون بە بڕیاردەری ژیانی سیاسی لە عیراقدا, چونكە ئەو نوێنەرانەی كە كاندید دەكران بۆ نوێنەرایەتی یان خۆیان لە هەمان كاتدا وەزیربوون, هەموویان یان زۆربەیان لەلایەن ئەوانەوە كاندید دەكران, گەر سەرنج بدەین لەسەردەمی پاشایەتی و كۆماریدا زۆرێك لە نوێنەرانی گەل دەستەمۆبوون بەدەست دەسەڵاتەوە, بەڵكو ئەنجومەنی نوێنەرانی میللەت بەشێوەیەكی گشتی بریتی بوو لە ئەندامانی ئەنجومەنی نوێنەرایەتی وەزارەت, هەربۆیە بە ئارەزووی خۆیان هەڵیاندەوەشانەوە بەبێ ئەوەی ماوەی دەستووری تەواو بكات, هەروەك دەبینین لە ماوەی (37) ساڵ فەرمانڕەوایی پاشایەتیدا (16) خولی پەرلەمانی بە خۆییەوە بینیووە, لەگەڵ ئەوەشدا ماوەی هەر خولێك بۆ چوارساڵ دیاریكرابوو, هەروەها لە هەمان سەردەمدا (59) كابینەی حكومەت پێكهێنراوە, تەنانەت كابینەی وا هەبووە لەسەردەمی پاشایەتی و كۆماریدا تەنها تەمەنی (سیازدە) ڕۆژی خایاندووە و هەڵوەشێنراوەتەەوە, ئەم دۆخە زۆر بەباشی لەلایەن گەورەترین پیاوی سیاسی و ئەكتەری سەرەكی ژیانی پەرلەمانی و مەیدانی سەردەمی پاشایەتی (نوری سەعید)ەوە كە لە ساڵی (1944)دا سەرۆك وەزیران بووە, لە وتارێكدا بۆ ئەنجومەنی نوێنەران وتی: (بۆخوا پێتان دەڵێم ئایا توانای هەڵبژاردنی نوێنەرێك هەیە گەر بە پشتیوانی حكومەت نەبێت و ئەو كاندیدی نەكردبێت ئیتر پلە و پایەی لە ناو وڵاتدا هەرچیەك بێت و خزمەتەكانی لە ناو دەوڵەتدا چەند بێت؟ من گرەو لەگەڵ هەموو كەسێكدا دەكەم, كە بانگەشەی مەركەزی خۆی و نیشتمان پەروەری خۆی دەكات, با ئێستا وازبێنێت و هەڵبژاردن دووبارە بكەینەوە و نەیخەینە ناو لیستی حكومەت, با سەرنج بدەین ئایا ئەم نوێنەرە پایە بەرزە ئەو لایەنگیرەی لە پشتیەوەیەتی دەتوانێ‌َ بە نوێنەر هەڵیبژێردرێتەوە؟ هەمیشە گەلانی عیراق لە وڵاتی خۆیاندا نامۆبوون و قوربانی دەسەڵات بوون, لەمپەرێكی گەورە هەبوو لەنێوان گەل و دەسەڵاتدا و هیچ شتێك نەبوو بیانبەستێتەوە بە حاكمەكانییانەوە, كە دیوارێكی بەرز هاووڵاتیانی جیادەكردەوە لە بەرپرسە سیاسییەكان, چونكە لە ڕاستییدا هاووڵاتیان هەڵنەدەستان بە هەڵبژاردنیان و نەیان دەتوانی ڕاستەوخۆ ویستی خۆیان دەربڕن لە پەرتدانەوە یان لە پەسەندكردنیان, لە عیراقدا هەڵبژاردنی ڕاستەقینە بوونی نەبوو, بەڵكو دامەزراندنی پەرلەمانی بوونی هەبوو, وێڕای ئەوەی مادەی (66) ی یاسای بنەڕەتی ڕاستەوخۆ وەزیرەكانی بەرپرس دەكرد بەرامبەر بە نوێنەرانی میللەت, بەڵام زۆر بەكەمی وەزارەتەكان بەدەنگدانی پەرلەمان متمانەیان لێوەرگیراوەتەوە, وەلێ بەردەوام ئەنجومەنی نوێنەران و وەزارەتەكان بە ویستی پادشا هەڵدەوەشانەوە و دەكەوتن, لە هەڵبژاردنەكاندا كارەكتەرە سیاسییەكان هێزی سەربازی و ناوخۆییان لە خزمەتی دەسەڵاتدا بەكاردەهێنا, لەبەرئەوەی لەو سەردەمەدا وەزارەتی ناوخۆ سەرپەرشتی هەڵبژاردنەكانی دەكرد, هیچ جۆرە چاودێرییەكی ناوخۆیی و دەرەكی ئامادەیی نەبوو, جگە لەمەش هەر لەسەرەتای درووستبوونی عیراقەوە دەسەڵاتەكان لەلایەن پادشاوە پاوان كرابوو, هاوكات خواستی پادشا لە سەرووی هەموو ویستێكەوە بوو, ئەنجومەنی گەل كە لە (ئەنجومەنی ئەعیان و ئەنجومەنی نوێنەران) پێكدەهات, ئەنجومەنی نوێنەران بە هەڵبژاردنی یەك ئەندام لە بەرامبەر (20) هەزار دەنگی پیاوان دەبووە ئەندام, كەواتە ئەو دەمە ژنان بێبەش بوون لە مافی دەنگدانیان, هەروەها (ئەنجومەنی ئەعیان) ماوەی خولەكەی درێژتر و ژمارەی ئەندامان كەمتر بوو وەلێ دەبوو تەمەنی ئەندامان لە چل ساڵ كەمتر نەبێت, بەشێك لە نوێنەران لەلایەن مەلیكەوە دادەنرا, ئەمە لەكاتێكدا گەلێ باشتر بوو لە سەردەمی كۆماری, بەتایبەت ئەو ماوەیەی (1980-2003) كە پێنج خولی پەرلەمانی بەخۆییەوە بینی, لێرەش سەرۆك كۆمار دەسەڵاتێكی ڕەها و دیكتاتۆر بوو.\nهەرچەندە ساختەكاری و یاریكردن بە ئەنجامی هەڵبژاردنەكان لەلایەن دەسەڵاتدارانەوە هەمیشە چەند بارەدەبێتەوە, لەیەكەم خولی هەڵبژاردنی نوێنەرانەوە لە سەردەمی پاشایەتییەوە تاوەكو ئێستا ئەم گرفتە ناشارستانی و قێزەوەنە نەتوانراوە چارەسەر بكرێت, ئەوەی مایەی نیگەرانییە لەلایەن كۆمەڵگای نێودەوڵەتییەوە پەسەنددەكرێت یان بێ دەنگ دەبن, لەكاتێكدا ڕاپۆرتی چاودێران و دەنگی ناڕەزایی دەنگدەران و هەندێ لە قەوارە سیاسییەكان دێنە دەنگ دژی ئەو ساختەكاری و یاریكردنە بەچارنووسی گەل دەكرێت, ئەوەش دەگەڕێتەوە بۆ بەرژەوەندییە ئابووری و سیاسییەكان كە وڵاتە زلهێز و هەرێمییەكان خۆیان هۆكارن لە دەستێوەردانی كۆی جومگە ئیداری و سیاسییەكان, بۆئەوەی هەژموونی خۆیان بسسەپێنن لە ناوچەكەدا, كەواتە شتێك نییە بەناوی عیراق, قەوارە سیاسی و حیزبەكان دابەشبوون لەنێوان وڵاتانی زلهێز و هەرێمییەكاندا و كار بۆبەهێزكردن و پاراستنی هەژموونی ئەوان دەكەن, نەوەك پاراستنی سەروەری عیراق, ئەوەی مایەی سەرنج و تێڕامانە لە ناویەكدا زمانی لێكتێگەیشتن و گوێگرتن نییە و هەموویان ناتەبان و ڕێكناكەون و چەندین گرفتیان هەیە, بەپێچەوانەوە لە بەرامبەر ئەواندا لاوازن و جورئەت ناكەن وشەیەك بڵێن دڵیان گەرد بگرێت, ئەوان دێن كۆیان دەكەنەوە و بەشێوەیەكی كاتی ڕێكیان دەخەن بۆئەوەی بەرژەوەندییەكانی خۆیان بپارێزن, دواجار ئەوەی زەرەرمەندە تەنیا گەلانی عیراقە كە هەمیشە قوربانی سیاسەتی هەڵە و ململانێی نادروستی سیاسییەكانن, لە پاش ڕووخاندنی دەسەڵاتی بەعس جیا لە هەڵبژاردنی ئەنجومەنی پارێزگاكان, پێنج خولیتری هەڵبژاردنی نوێنەران ئەنجامدرا.\n1- ئەحمەد حمەئەمین ، چەند لاپەڕەیەك لەمێژووی نوێ و هاوچەرخی عیراق ، چ1 ، چاپخانەی ڕۆژهەڵات، هەولێر 2010 .\n2- محەمەد سەعید سۆفی، پارێزگای كەركوك لە ناوپاكتاوی ڕەگەزییدا،چاپخانەی بەرهەم , ساڵی 2003\n3-سمكۆ بەهرۆز محەمەد(ئەژی)، مێژووی سەردەمە كارگێڕیی و بەڕێوەبەرییەكانی پارێزگای كەركوك، چاپخانەی شەهید ئازاد هەورامی، 2005\n4- د. ئەلبێرت عیسا, ناسیونالیزمی عەرەبی لە ئیمپراتۆریەتی عوسمانییەوە بۆ عێراقی سەردەمی فاشیزم , چ1, دەزگای چاپ و پەخشی سەردەم , 2008\n5- ویكبیدیا الموسوعە الحرە, تصنیف الانتخابات فی العراق.\n6= التمپیل الكوردی لمحافڤە كركوك فی دورات المجلس النیابی العراقی فی عهد الملكی, http://www.ekurds.com/arabic/kirkuk1.htm\nکوردستانییەتی کەرکوک و پشکی لە ئەنجومەنی نوێنەرانی عیراقدا\nكوردستانییەتی كەركوك و پشكی لە ئەنجومەنی نوێنەرانی عیراقدا


داعش هەڵگری فەلسەفەی مەرگە - مجلة معارج\nڕاپۆرتە ڕۆژنامەوانیەکان باس لە پلانەکانی داعش و جموجۆڵەکانیان دەکەن، نەتەنها لەم ناوچەیە، بەڵکو لە ڕێگەی شانە نووستووەکانیان لە ئەوروپا، کە پێیان دەوترێ “شانە تیمساح ئاساکان”.\nداعش باوەڕی بە فەلسەفەی مەرگ هەیە، ئەو مەرگی پێ باشترە لە ژیان. ئەم فەلسەفە ساختە و ڕەگەزپەرستیە لەسەر بنەمای کوشتنی هاوڵاتی بێ تاوان دامەزراوە. داعش کوشتنی ئەو کەسانەی مەبەستە، کە دیانەوێ بە خۆشی و ئاشتی لەگەڵ خانەوادە و کەس و کاریان ژیان بەسەر بەرن. ئەو کەسانە باوەڕیان بە ” ڕێگەی جیهاد و مەرگ لە پێناو هیچ” نیە و وەکو داعش ترسنۆک نین.\nخەلیفەکانی داعش خۆیان بە جێنشینی خودا دەزانن لەسەر زەوی، ئەوان پێەان وایە دەستبژێر و باشترین مرۆڤی ئەم گەردوونەن، یان تەنها ئەوان هەڵگری ڕاستی و پاسەوانی باوەڕن.\nداعش باوەڕی بە بڕیاری مرۆڤەکان نیە لە هەڵبژاردنی شێوازی ژیان، چونکە داعش پێ وایە مرۆڤەکان بە لاڕێدا ڕۆیشتوون و کافر و لە ئاین هەڵگەڕاون، بۆیە پێی وایە بە بانگەشەی درۆزنانەی، گوایە “ئومەتی ئیسلام” لە جیهان لە دەست جاهیلیەت ڕزگار دەکات دەکرێ لە ڕێگەی بەکارهێنانی توندوتیژی و ئەنجامدانی کردەوەی تیرۆریستیانە دەتوانێ مرۆڤ بەرەو “ڕێگەی ڕاست” بەرێ.\nلە کۆتاییدا دەڵێین، “ئەنجامی هەموو شتێکی ڕەها بەرهەمهێنانی دژەکەیەتی.”


ئارێز عەبدوڵا: کاندیدی وەزارەتی دادمان پێشکەشی کازمی کردووە – کوردی – RojNews.News\n22/06/2020 - 5:50:37 pm\nچوؤرشەممە, 13 ماي 2020 – 13:25 ڕۆژنیوز – بەرهەم لەتیف\nئارێز عەبدوڵا، ئەندامی سەرکردایەتیی یەکێتیی نیشتمانیی کوردستان لە میانی چاوپێکەوتنێکی تایبەتدا لەگەڵ ڕۆژنیوز، کە بڕیارە سبەینێ بڵاوببێتەوە، تیشکی خستەسەر پرسی پێکهێنانی کابینەکەی مستەفا کازمی و یەکلاکردنەوەی کاندیدی وەزارەتی داد کە بە پشکی یەکێتیی دەزانێت، پارتیش کاندیدی وەزارەتی دەرەوەی یەکلایی کردوەتەوە.\nئارێز عەبدوڵا ڕایگەیاند: ئێمە کاندیدمان بۆ وەزارەتی داد هەیە و پێشکەشی سەرۆک وەزیرانمان کردووە، چاوەڕوان دەکەین لەگەڵ ئەو وەزارەتانەی دیکەدا دەنگی لەسەر بدرێت کە کاندیدیان یەکلانەبووەتەوە، بەڵام ئامادەنەبوو ناوی کاندیدەکە ئاشکرابکات.\nهەرچەندە پێشتر یەکێتیی خالید شوانی کاندید کردبوو بۆ پۆستی وەزارەتی داد، بەڵام بەوتەی ئارێز عەبدوڵا، مستەفا کازمیی خالید شوانیی ڕەتکردووەتەوە بەهۆی ئەوەی “گوایە ئەندامی سەرکردایەتییە، چونکە پێشتر بڕیاریداوە پۆستەکان بە ئەندامی سەرکردایەتیی حزب پڕنەکاتەوە”.\nشەوی ٧ی ئایار کابینەکەی کازمی لە ئەنجومەنی وەزیران دەنگی لەسەر درا، هەرچەند ناوی عەبدولڕەحمان مەستەفا لە لیستی کابینەکەی کازمییدا بوو بۆ وەزارەتی داد، بەڵام لە ئەنجومەنی نوێنەران دەنگی نەهێنا، پاشتریش عەبدولڕەحمان مستەفا لە پەیامێکدا باسی لەوەکرد، کە ئەو لەلایەن کەمال کەرکوکی، ئەندامی سەرکردایەتیی پارتییەوە ئاگادارکراوەتەوە کە کاندیدە بۆ ئەو پۆستە و قوباد تاڵەبانی، ئەندامی سەرکردایەتیی یەکێتییش پەیوەندیی پێوەکردووە و پشتیوانیی خۆی بۆ دەربڕیوە، بەڵام دواتر هەردوولایان دەنگیان پێ نەدا.\nئارێز عەبدوڵا دەڵێت: کاتژمێرێک بەر لە دانیشتنەکەی ئەنجومەنی نوێنەران ناوی خالید شوانی دەرهێندراوە و ناوی عەبدولڕەحمان مستەفا خراوەتە شوێنەکەی، بۆیە فراکسیۆنەکەی ئێمەش دەنگیان پێ نەدا و کاریان بۆ نەکرد، ئەگیان ئێمە دژی ئەوە نەبووین کە عەبدولڕەحمان مستەفا ئەو پۆستە وەربگرێت.\nسبەینێ پێنجشەممە ١٤ی ئایار، دەقی چاوپێکەوتنی ڕۆژنیوز، لەگەڵ ئارێز عەبدوڵا، ئەندامی ئەنجومەنی سەرکردایەتیی یەکێتیی نیشتمانیی کوردستان بڵاودەکرێتەوە.\nلە لایەکی دیکەوە د. ڤیان سەبری، سەرۆكی فراكسیۆنی پارتی دیموكراتی كوردستان لە ئەنجومەنی نوێنەرانی عێراق بە ماڵپەڕی فەرمی حزبەکەی ڕاگەیاندووە، بڕیارە پێش جەژن ئەو وەزارەتانەی ماون، كە حەوت وەزارەتن، سەرۆكوەزیران كاندیدی سەرجەمیان پێشكەش بكات و پەرلەمانیش دەنگی لەسەر بدات، ئاماژەی بۆ ئەوەشکردووە کە وەزارەتی دەرەوە بەر پارتی دەكەوێت و كاندیدەكەشی د. فوئاد حوسێنە.\nمامۆستایەکی ئاینی: ئەو هێزانەی لە زینی ئەستێرۆکان جێگیربوون دەبێت گوێ بۆ خەڵک بگرن\n"گەمارۆی سەر مەخمور هاوشێوەی گەمارۆی بەعسە لەسەر باشوری کوردستان"


خەڵاتى ڕێزلێنان بەخشرایە ژنانى میدیاکار\n3/8/2017 7:48:52 PM\nبەبۆنەى 8ى مارس ڕۆژى جیهانى ژنانەوە ڕێکخراوى گەشەپێدانى مەدەنیەت -CDO بە هاوبەشى گۆڤارى ژن مەگەزین و ڕێکخراوى IMS لە مەراسیمێکى تایبەتدا کە لە هۆڵى سینەما سالم لە شارى سلێمانى بەڕێوەچوو چەند چالاکییەکى جیاوازیان ئەنجامدا\nسه‌ره‌تایی مه‌ڕاسیمه‌که بە ساتێک وەستان بۆ ژنانى قوربانى ڕێگاى ئازادى و یەکسانى و گیانى شەهیدان دەستى پێکرد .\nکورته فیلمی مامه‌ڵه‌ی میدیا له‌گه‌ڵ ژن نمایشکرا، که تایبه‌ت بوو به مامه‌ڵه‌ی نه گونجاوی میدیاو بینه‌رو خوێنه‌ر له‌گه‌ڵ ژناندا، بۆ ئه‌م مه‌به‌سته به وێنه چه‌ند وته‌یه‌کی له‌گه‌ڵدا بوو، پاشانیش ئاڵا له‌تیف وتاری هاوبه‌شی گۆڤاری ژن و CDO میدیا سه‌پۆرتی خوێنده‌وه، له وتاره‌که‌یدا ئاماژه‌ی به‌وه‌دا که ژنانی میدیاکار ئه‌رکێکی قورسیان له‌سه‌ر شانه، چونکه ده‌بێت سه‌ره‌ڕای پێشکه‌وتنی خۆی خه‌می ژنانیش هه‌ڵبگرن، وتیشی گرنگه به وریاییه‌وه مامه‌ڵه له‌گه‌ڵ ژناندا بکه‌ن، نابێت ژنان ته‌نها بۆ گه‌رمکردنی هه‌واڵ به‌کارنهێنرێت و ناکرێت ژنان به هۆکاری توندوتیژی ناوزه‌ند بکرێن.\nله به‌شێکی تری مه‌راسیمه‌که‌دا قوباد تاڵه‌بانی جێگری سه‌رۆکی حکومه‌تی هه‌رێمی کوردستان وتارێکی پێشکه‌ش کردو رایگه‌یاند: خۆشحالم له‌م ڕۆژه‌دا له‌گه‌ڵ هاوسه‌ره‌که‌مدا به‌شدار ده‌بم، له‌حکومه‌تدا خۆم به داکۆکاری ژنان ده‌زانم، وتیشی ژنان به‌هۆی شه‌ڕی داعشه‌وه ئازارو مه‌ینه‌تیان کێشا به‌تایبه‌ت ژنانی ئێزیدی، له‌م رێگه‌یه‌شدا ته‌نها ژنانی پێشمه‌رگه شه‌هید نه‌بوون، به‌ڵکو میدیاکارێکی وه‌ک شیفا گه‌ردیش شه‌هیدبوو، له کوردستاندا چه‌ندین هه‌نگاومان نا بۆ خزمه‌تکردنی ژنان، وه‌ک گۆڕینی یاساو کردنه‌وه‌ی هۆبه‌کان، هه‌روه‌ها ڕاشیده‌گه‌یه‌نێن که‌س له سزا ڕزگاری نابێت که توندوتیژی به‌رامبه‌ر ژنان ده‌که‌ن، وتیشی له‌ماوه‌ی دوو ساڵدا ئاماره‌کانی توندوتیژی که‌م بۆته‌وه.\nجێگری سه‌رۆکی حکومه‌ت وتیشی: ئێستاش که‌سانێک هه‌یه هێشتا به‌سێ کچه‌که‌ی رازی نیه‌و ده‌یه‌وێت کوڕی ببێت،بۆیه ده‌بێت یه‌کسانی جێنده‌ر بێته‌دی.\nهه‌ر له مه‌ڕاسیمه‌که‌دا سۆما سالارو رۆژگار مه‌حمود چالاکیه‌کی هونه‌ریان پێشکه‌ش کردکه رۆژگار به‌ده‌نگه به‌سۆزه‌که‌ی چه‌ند گۆرانیه‌کی ره‌سه‌نی پێشکه‌شکرد.\nله به‌شێکی تردا باس له ژیان و ئه‌زمونی سه‌رکه‌وتنی میدیاکار شیفا گه‌ردی کرایه باس و هه‌روه‌ها گرته‌یه‌کی ڤیدیۆیی تایبه‌ت به ژیانی شیفا گه‌ردی نمایشکرا، له‌دوایشدا ئاڵا له‌تیف خه‌ڵاتی رێزلێنانی تایبه‌ت پێشکه‌شی بنه‌ماڵه‌ی شیفا کرد.\nهه‌ر له مه‌راسیمه‌که‌دا کورته فیلمێک نمایشکرا بە ناوى به‌هه‌شت له‌تاریکدا که تایبه‌ت بوو به کاریگه‌ریه‌کانی شه‌ڕ، که باسی له دوو خۆشه‌ویست ده‌کرد، فیلمه‌که بەرهمى کۆمپانیاى نورالغد بوو کە کۆمپانیایى کام پرۆدەکشن کارى دروستکردنى فیلمەکەى جێ بەجێ کردبوو .\nلە بەشێکى ترى مەراسیمەکە گۆڤارى ژن مەگەزین خەڵاتى بەخشییە چوار ڕۆژنامە نووس کە براوەى پێشبڕکێى باشترین ڕاپۆرت لەسەر ڕۆڵى ژن لە ئاشتى کۆمەڵایەتى بوون.\nلە هەمان کاتدا سەنتەرى کۆمەڵایەتى ڕێکخراوى گەشەپێدانى مەدەنیەت -CDO کە هاوبەشە لەگەڵ UNHCR پێشانگایەکى کارى دەستى بۆ چوار کچە هونەرمەند کردەوە .\nله کۆتایشدا خه‌ڵاتی ڕێزلێنان بەخشرایە حەوت ژنە پەیامنێر لە کەناڵەکانى ڕاگەیاندن کە لە ساڵى پاردا زۆرترین پێشێلکارییان بەرامبەر کراوە لەکاتى بەجێهێنانى ئەرکى ڕۆژنامەوانى خۆیان.


گیان لەدەستدانی کۆڵبەرێکی کورد لە سەردەشت – زاگرۆس پۆست\nماڵەوە / کوردستان / گیان لەدەستدانی کۆڵبەرێکی کورد لە سەردەشت\nگیان لەدەستدانی کۆڵبەرێکی کورد لە سەردەشت\nسێ شه‌ممه 14 ئاب 2018\tکوردستان, هەواڵ 65 جار خوێنراوه‌ته‌وه\nرۆژی سێشەممە کۆڵبەرێکی خەڵکی مەهاباد لە سنوورەکانی سەردەشت بە تەقەی ڕاستەخۆی هێزەکانی ڕژیم گیانی لە دەستدا.\nسەرلەبەیانی رۆژی سێشەممە ٢٣ی گەلاوێژ، هێزە نیزامییەکانی ڕژیم جێگیر لە سنووری، کانی زەردی سەردەشت تەقەیان لە کاروانی کۆڵبەرانیان کرد و لە ئاکامدا کۆڵبەرێکی کورد بە ناوی ئیسماعیل عەزیزی خەڵکی مەهاباد گیانی لەدەستدا.\nجێگای ئاماژایە کە شەوی ٢١ی گەلاوێژ هەر لەو سنوورەدا، هێزە چەکدارەکانی ڕژیم تەقەیان لە کاروانی کۆڵبەران کردووە کە بەو هۆیەوە سێ سەر لە ئەسپی کاسبکاران کوژران و دوو کۆڵبەری دیکە بریندار بوون.


سعودیە هەڕەشەی كشاندنەوەی 750 ملیار دۆلار دەكات لە ئەمریكا\nharem 17/04/2016 - 10:16 بڵاوکراوەتەوە لە هەواڵەكان\nلە بەرامبەر هەوڵی چەند كۆنگرێسمانێكی ئەمریكی بۆ تێوەگلاندنی سعودیە لە هێشرەكانی 11ی سێپتەمبەری 2011 بۆ سەر ئەمریكا لە لایەن ڕێكخراوی قاعیدەوە ، حكومەتی سعودیە هەڕەشەی فرۆشتنی پشكە داراییەكانی دەكات لە بانكەكانی ئەمریكا كە بەهاكەی نزیكەی 750 ملیار دۆلار دەبێت.\nبە گوێرەی هەواڵێكی نیۆرك تایمز ، عادل جوبێر وەزیری دەرەوەی سعودیە لە میانەی سەردانیدا بۆ واشنتن بە ڕاشكاوانە ئەوەی ڕاگەیاندووە كە وڵاتەكەی ئامادەی فرۆشتنی پشك و شایستە داراییەكانی دەبێت ئەگەر بێتو هەر مەترسیەك لەسەر بلۆك كردنی دروست ببێت بەتایبەت بەهۆی هەوڵی هەندێك كۆنگرێسمان بۆ تێوەگلاندنی حكومەتی سعودیە لە هێرشی 11ی سێپتەمبەردا.\nڕۆژنامەكە ئاشكراشی كردووە كە ئێستا كۆشكی سپی سەرگەرمی گفتوگۆیە لەگەڵ كۆنگرێسی ئەمریكا بۆ ڕازیكردنی گۆنگرێسمانەكان بۆ ڕەتكردنەوەی پرۆژە یاساكە.\nبەگوێرەی لێكۆڵینەوەیەكی هاوبەشی هەردوو پارتی كۆماری و دیموكراتی كە لە ساڵی 2003 دا ئامادەكراوە و 800 لاپەڕەیە ، لە لایەن ئیدارەی ئەمریكیەوە ئاشكرا ناكرێت بۆ ئەوەی پەیوەندیەكانی ریاز و واشنتن تێك نەچێت.


سەرنوسەری رۆژنامەی هائارێتسی ئیسرائیلی ئەلوف بن نووسیویەتی "ئەم شەڕەی دوایی لەهەمووی شكستخواردووتر و ناپێویستە بۆ ئیسرائیل. ئێمەش شایەتی شكستی سەربازی و سیاسی مەترسیدارین لەڕیزەكانی سوپا بەسەرۆكایەتی حكومەتێكی لەرزۆك".\nئەم شیكارەی هائارێتس كە "ناس كورد" بینیویەتی (20 ئایاری 2021) لەكاتێكدایە راپۆرتەكانیتری میدیای ئیسرائیلی باس لەوە دەكەن لەسەر ئاستی تاك بنیامین نەتەنیاهۆ گەیشتوە بەئامانجی خۆی و چیتر كەس ڕووی نایە داوای رادەستكردنی حكومەتی لێ بكات لەم دۆخە شڵەژانەدا لەكاتێكدا زۆرینەی ئەوەی بەدەستنەهێناوە بەتەنها حكومەت دروست بكات.\nهەر لەم میانەیەشدا راپۆرتە رۆژنامەوانییەكان باس لەوە دەكەن حەماس و ئیسرائیلیش بەدوای دەستكەوتی بەر لەئاگربەست دەگەڕێن، ئەگینا هەردوولا ئامادەن بۆ ڕاگرتنی شەڕ و هیچ ئامانجێك بۆ هیچ لایەكیان نەماوەتەوە لە درێژەپێدانی شەڕەكە.\nسەرنوسەری هائارێتس ئەوەشی وتووە "سەركردایەتی ئیسرائیل لەم ساڵانەی دوایی هەر خەریكی سوریا و ئێران بووە، حەماسی لەبندەستی ئیسرائیل فەرامۆش كردووە". هەروەها دەڵێت " پێویستە نەتەنیاهۆ هەر ئێستا شەڕ ڕابگرێت".


حه‌شیمه‌ت له ساڵی 2020: 68 میلیۆن كه‌س\nشانشینی یەکگرتووی بەریتانیای مەزن‌و ئایرلەندای باکوور ھەوروەھا دەناسرێت بە شانشینی یەکگرتوو یان بەریتانیا، دەوڵەتێکی باڵادەستە کە دەکەوێتە کەنارەکانی باکووری ڕۆژاوای ئورووپا. شانشینی یەکگرتوو پێک دێت لە بەریتانیای مەزن‌و بەشی باکووری دوورگەی ئایرلەندا‌و ژمارەیەک دوورگەی بچووک؛ ئایرلەندای باکوور بە تاکە بەشی شانشینەکە دادەنرێت کە خاوەنی سنووری وشکانییە‌و کۆماری ئایرلەندا کەرت دەکات، بێجگە لەوە شانشینی یەکگرتوو دەورە دراوە بە ئۆقیانووسی ئاتلانتیک‌و دەریای باکوور‌و کەناڵی ئینگلیزی‌و دەریای ئیرلەند،و تونێلی دەریای مانش بەریتانی مەزن دەبەستێتەوە بە فەڕەنساوە.\nشانشینی یەکگرتوو دەوڵەتێکی خاوەن حكوومه‌تی شانشینیی دەستورییە،و بە دەوڵەتێکی یەکگرتوو دادەنرێت. بەپێی بڕیاری ساڵی 1800 پێک دێت لە چوار ھەرێم ئەوانیش بریتیین لە: ئینگلتەرا، ئایرلەندای باکوور، سکۆتلەندا‌و وێڵز. بەڕێوە دەبرێت بە سیستمی پەرلەمانی‌و ناوەندی حکومەتەکەی دەکەوێتە لەندەنی پێته‌ختەوە، بەڵام حکومەتی لۆکەڵی ھەیە لە ھەر یەکێک لە بلفاست، کاردیف‌و ئەدنبرە. ئەمانەش پێته‌ختەکانی ئایرلەندای باکوور‌و وێڵز‌و سکۆتلەندان. ھەریەک لە بیلیفیە جیرزی‌و دوورگەی جیرنزی دوورگەی مان‌و چەند دوورگەی تر بە بەشێک لە شانشینی یەکگرتو دادەنرێن، بەو مانایەی تەنھا لە ڕووی دەستورەوە پەیوەندن پێوەی بەڵام بەشێک نین لێی. چواردە ھەرێم ملکەچی دەسەڵاتی شانشینی یەکگرتوون‌و ناو دەبرێن بە ھەرێمەکانی ئەودیوی دەریای بەریتانیا،و ئەمانە بەشێکی دەستوری نین لە شانشینی یەکگرتوو، وخاوەنی خۆبەڕێوەبردنێکی تەواون، بەڵام کاروباری بەرگرییان دەگەڕێتەوە بۆ شانشین.\nشانشینی یەکگرتوو لە دەوڵەتە پێشکەوتووەکانە،و ئابوورییەکەی لە ڕیزبەندی شەشەمدایە لە جیھاندا.\nشانشینی یەکگرتوو ھێزێکی مەزنی خاوەن ھەژموونی ئابووری، ڕۆشنبیری، سەربازی، زانستی‌و سیاسیی بەھێزە، ھەروەھا لە دەوڵەتە ئەتۆمییەکانە؛ ئەندامی ھەمیشەییی ئەنجومەنی ئاسایشی نێودەوڵەتییە. زێدەبار لەوەش، ئەندامی کۆمۆنوێلت، ئەندامی کۆمەڵەی ھەشت، کۆمەڵەی بیست، ڕیکخراوی ناتۆ، ئەنجومەنی ھاریکاری‌و گەشەپێدانی ئابووری‌و ڕیکخراوی بازرگانی نێودەوڵەتییە.\nبەپێی ئامارەکانی ساڵی 2013، ژمارەی دانیشتووانی وڵاتی بەریتانیا 63٬389٬233 کەس بووە کە دەکاتە 0٫88 لەسەدی ڕێژەی خەڵکی جیھان. تەمەنی مامناوەندی خەڵکی ئەم وڵاتە 30٫3 ساڵە. ھەروەھا 80 لە سەدی دانیشتووانی وڵات لە شارەکان دەژین.\nلە ساڵی 2016دا شانشینی یەکگرتوو گشتپرسییەکی ئەنجام دا سەبارەت بە جیابوونەوەی شانشینی یەکگرتوو لە یەکێتیی ئورووپا؛ لەئەنجامدا لە سەدا 52ی خەڵکی شانشینی یەکگرتوو لە بەرژەوەندیی جیابوونەوە دەنگیان دا، بەم جۆرەش شانشینی یەکگرتوو بووە یەکەمین وڵات کە لە یەکێتیی ئورووپا جیا ببێتەوە‌و کۆتایی بە پەیوەندییە 37 ساڵەکەی لەگەڵ یەکێتییەکەدا ھێنا،و لە 31ی کانوونی دووەمی 2020 بەفەرمی جیابوونەوەکەی لەلایەن یەکێتی ئورووپا پەسەند کرا.\nمن له سلیمانی حه‌زم لیه زه‌واج بكه‌م له‌گه‌ل كه‌سیك له بریتانیا. پاره‌شم زوره.هه‌ر كچیك حه‌زی لییه په‌یام دابنێ تكایه. 28 سالمه زور قوزم بالام 180 كیشم 75 كیلویه


ناس كورد- هەرمان زەنگەنە\nسەرچاوەیەکی تایبەت ڕەتیکردەوە هێزەکانی دەزگای دژە تیرۆری یەکێتی بۆ دەستبەسەرداگرتن و پاراستنی دەروازەی سنوریی مونزریە لە خانەقین جێگیرکرابن، بەڕێوەبەری ئاسایشی کوڵەجۆش ئاشکرای کرد، هێزەكانی دژە تیرۆری یەکێتی و پێشمەرگە و ئاسایش لە ناوچەى کوڵەجۆ ئۆپەراسیۆنێكی هاوبەشیان لەگەڵ هێزە عێراقیەكاندا ئەنجام دا.\nدوێنێ لە چەند میدیایەک بڵاوکرایەوە کە هێزەکەى دژە تیرۆر لەسەر فەرمانی مستەفا کازمی، سەرۆکوەزیرانی عێراق لە دەروازەی مونزریە جێگیرکراون وەک هەوڵێک بۆ دەستبەسەرداگرتنی دەروازە سنورییەکان بۆژێر دەسەڵاتی حکومەت.\nزیاتر بخوێنەوە: کازمى: قۆناغى گێڕانەوەى سیستەم و یاسا دەستیپێکرد\nسەرچاوەیەکی ئاگادار بە ناس کوردی ڕاگەیاند، چوونی هێزەکەى دژە تیرۆری یەکێتی هیچ پەیوەندییەکی بە هەوڵەکانی کازمییەوە نییە بۆ کۆنتڕۆڵکردنی دەروازە سنورییەکان، بەڵکو ئەوان بۆ ئەنجامدانی ئۆپراسیۆن لەدژی پاشماوەکانی داعش چوون.\nهەروەها شەماڵ گەرمیانی، بەڕێوەبەری ئاسایشی كۆڵەجۆ بە ناس كوردی ڕاگەیاند، "هێزی دژە تیرۆری یەكێتی نەهاتووەتە ناوچەكە بەڵكو ئەمڕۆ بە هاوبەشی لەگەڵ هێزی دژە تیرۆری عێراقی ئۆپەراسیؤنێكی هاوبەشمان بۆ چەند ناوچەیەك ئەنجامدا."\nوتیشی، بەزۆری ئۆپەراسیۆنەكەیان بۆ ئەو ناوچانە بوون كە لەنێوان هەردوو لایە، هەر لە دێی ئوم حونتە و قەڵا و شێخ باوە و چەمی كۆڵەجۆیان بەهاوبەشی كیوماڵ كردووە.\nئاماژەی بۆ ئەوەشكرد، "هێزەكانی دژە تیرۆری عێراقی لایخۆیانەوە لەدیێ شێرە پەناگەیەكی تیرۆریستانی داعشیان دۆزیوەوە و دایان بەسەریدا و پاسەوانەكەیان كوشت."\nبەڕێوەبەری ئاسایشی كۆڵەجۆ ئاماژەی بۆ ئەوەش كرد، مەبەستیان لە ئۆپەراسیۆنە هاوبەشەكەیان لەگەڵ هێزەكانی عێراقدا بۆ دۆزینەوە و ڕاوەدوونانی تیرۆریستانی داعش و خەڵكانی قاچاخ لەیاسا بووە.\nهەر لەسەر ئەو ئۆپەراسیۆنە هاوبەشە كە سەرلەبەیانی ئەمڕۆ هێزەكانی عێراق بەهاوبەشی لەگەڵ هێزەكانی هەرێمدا ئەنجامیانداوە، سەرچاوەیەکی ئاگادار لەو ڕوداوەوە لەشاری كەلارەوە بەناس كوردی ڕاگەیاند، هێزی دژە تیرۆری یەكێتی و بەشێك لە هێزەكانی پێشمەرگەش بەشداری ئۆپەراسیۆنی ناوچەكەیان كردووە.\nئەوەشی ئاشكرا كرد، ئەو ئۆپەراسیۆنە بەشێكی بۆ بەهاناوەچوونی كاكەیەكانی ناوچەكە بووە كە لەماوەكانی ڕابردوودا چەندجارێكش چەكدارانی داعش و چەكداری نەناسراو هێرشی دەكردە سەریان و لێدەكوشتن.\nبەوتەی ئەو هاوڵاتیەكە بۆ ناس كورد قسەی كرد، ئۆپەراسیۆنەكە بەردەوامی دەبێت و دەیەوێت لەپاڵ ڕاوكردنی چەكدارانی داعش و كۆنترۆڵكردنی و گەڕانەوەی ئاسایش بۆ ئەو ناوچەیە، جۆرێك لەدڵنیایی بۆ كاكەیەكانی سنورەكە بگەرێنێتەوە.


به‌ڕێوه‌به‌ری ئاسایشی كه‌ركوك باس له فراوان بون و به‌هێزبوونه‌وه‌ی داعش ده‌كات ده‌ڵێ، داعش وه‌ك پێش ساڵی 2014 ده‌یه‌وێت ناوچه‌یه‌كی فراوان بخاته‌ژێرده‌سه‌ڵاتی خۆی ئێسته له چه‌ند شوێنێك ولایه‌تی دامه‌زراندووه‌ته‌وه.\nعه‌مید ئیدریس ڕه‌فعه‌ت به‌ڕێوه‌به‌ری ئاسایشی كه‌ركوك، ڕاگه‌یاند:” دۆخی ئه‌منیی كه‌ركوك به دۆخێكی ناهه‌موواردا تێده‌په‌ڕێت ژماره‌ی ئاماره‌كان له‌به‌رده‌ستی ئێمه‌یه وه‌ك به‌ڕێوه‌به‌رایه‌تی ئاسایشی كه‌ركوك ئه‌وه‌نده مه‌ترسیداره جمووجوڵی داعش چه‌ند به‌رامبه‌ر پێشتر زیادی كردووه، ئێسته وه‌ك وه‌فره‌زه‌ی پارتی زانی چالاكی تیرۆرستی ناكه‌ن له چه‌ندین شوێن مۆڵگه و حه‌شارگه‌یانداناوه‌ته‌وه.\nئیدریس ڕه‌فعه‌ت وتیشی:” له چه‌ندین شوێن داعش ولایه‌تی دامه‌زراندووه‌ته‌وه بنكه‌ی ڕێكخستنیان فراوان كردووه‌ته‌وه، تائه‌و ڕاده‌یه‌ی مه‌ترسییه‌كانیان جگه له سنووری كه‌ركوك وه‌ك حه‌ویجه و ڕه‌شاد و عه‌باسی و داقوق و كۆمه‌ڵێك جێگای تر ،مه‌ترسییه‌كان گوازراوه‌ته‌وه بۆ ناوه‌ندی شاری كه‌ركوك له چه‌ند ڕۆژی ڕابردوو ڕاسته‌وخۆ هێرشی داعش بۆ سه‌ربه‌ڕێوه‌به‌رایه‌تی هه‌واڵگری كه‌ركوك و دانانی بۆمبی چێندراو له‌ناو كه‌ركوك بۆ هێزه‌كانی عێراق دوواین كرده‌وه‌ی تیرۆرستییان سه‌ربڕینی پۆلیسێكی كورد بوو له چه‌ند ڕۆژی ڕابردوو.\nهه‌روه‌ها ئاماژه‌ی به‌وه‌دا:” به‌رده‌وام ئاماره‌كان له هه‌ڵكشاندان له ته‌قاندنه‌وه‌ی بۆبمبی چێندراو به هێزه‌كانی سوپا و حه‌شدی شه‌عبی كوشتنی هێزه ئه‌منییه‌كان.\nله‌باره‌ی ئه‌وه‌ی ئایا داعش ئه‌و هێزه‌ی هه‌یه كه‌ركوك داگیربكات، به‌ڕێوه‌به‌ری ئاسایشی كه‌ركوك ده‌ڵێ:” داعش له ئێسته‌دا ئه‌گه‌ر بشتوانن كه‌ركوك داگیربكه‌ن ئه‌وه مه‌به‌ستیان نیه هێرش بكه‌نه سه‌ر كه‌ركوك ،چونكه داعش ناتوانێت له ناوچه‌یه‌ك هه‌بن و له ناوچه‌یه‌كی تر نه‌بن، داعش به‌رده‌وام خۆی به‌هێزده‌كات و له پارێزگاكانی تكرید و موسڵ ودیاله چه‌ندین جێگای تر سه‌ری هه‌ڵداوه‌ته‌وه، تائه‌وكاته‌ی نه‌توانن له هه‌موو ناوچانه‌ی بونیان هه‌یه كۆنتڕۆڵی بكه‌ن به‌ته‌نها هێرش ناكه‌ن بۆ گرتنی یه‌ك ناوچه پاش چه‌ندڕۆژ بكشێنه‌وه، داعش له تموحیه‌تی هاوشێوه‌ی ساڵی 2014 ناوچه‌یه‌كی فراوانی عێراق بخاته ژێرده‌سه‌ڵاتی خۆیه‌وه، بۆ ئه‌وجۆره كرده‌وه‌یه‌ش به‌رده‌وام خۆیان ئاماده‌ده‌كه‌ن.


كۆرۆناو مووچە لەهەرێمی كوردستان شەڕی ڤاڵانتاین دەكەن\n14/02/2021 ژمارەی بینراو 193\nلە رۆژی 14ی شوباتی ھەموو ساڵێك لەهەرێمی كوردستان هاوشێوەی هەموو جیھان، خۆشەویستان رۆژێكی تایبەت بەسەر دەبەن، جەژن دەگێڕن، بەڵام ئەمساڵ بە هۆی ڤایرۆسی كۆرۆنا و قەیرانی دارایی بۆنەكە سارد و سڕتر لە جاران پێشوازی لێدەكرێت.\nلە رۆژی ١٤ی شوباتی ھەموو ساڵێك لە سەرانسەری جیھاندا، خۆشەویستان رۆژێكی تایبەت بەسەر دەبەن، جەژن دەگێڕن، نامەی خۆشەویستی دەگۆڕنەوە و كاتێكی پڕ لە خۆشی بەسەردەبەن، لەم رۆژەدا لە ھەرێمی كوردستان، خۆشەویستان روو لە فرۆشگاكانی گوڵفرۆشی دەكەن بۆئەوەی گوڵی سوور پێشكەش بەیەكتر بكەن.\nدەشتی حەمەدەمین- خاوەن فرۆشگای ئەمستردام بۆ گوڵی سروشتی لە شاری هەولێر، ئاماژە بەوەدەكات، چەند رۆژێك بەرلە رۆژی 14ی شوبات خەڵك سەردانی فرۆشگاكەیان دەكەن بۆ ئەوەی لە رۆژی ڤاڵانتیاندا گوڵە سوورەكان بەشێوەیەكی جوان بۆیان ئامادە بكەن، ئەوەش دەخاتەڕوو كە ئەمساڵ كۆرۆنا و مووچه، شەڕی ڤاڵانتاین دەكەن.\nدەشتی حەمەدەمین، رایگەیاند: ''ساڵانە خەڵك چەند رۆژێك پێشتر ئامادەكاری دەكەن، ئێمەیش مانگێك زووتر لە دەرەوەی وڵات گوڵەكان ئامادە دەكەین لە جۆری گوڵی رۆزی رەنگ سوور كە لەم بۆنهیە‌دا، خواستی هاووڵاتییان زیاتر لەسەر ئەم جۆرە گوڵەیە''.\nسەبارەت بە كاریگەرییەكانی ڤایرۆسی كۆرۆنا و قەیرانی ئابووری لەسەر بەڕێوەچوونی ئەم بۆنەیە وتی: ''كاریگەرییەكی زۆری هەبووه، نەبوونی مووچە، بێكاری، بەرزكردنەوەی نرخی دۆلار بەرامبەربە دیناریشی هاتووەتەسەر كه كاریگەری لەسەر هەموو شتێك دروستكردووە، ئێمە زۆر بە كەمی نرخەكانمان بەرزكردووەتەوە و رەچاوی دۆخی هاووڵاتییانمان كردووە''.\nدەشتی حەمەدەمین لەبارەی كاتەكانی كاركردن و ژمارەی ئەو هاووڵاتییانەی كە لە بۆنەی ڤاڵانتایندا سەردانیان دەكەن وتی: ''بە گشتی رۆژانە 16 كاتژمێر كار دەكەین، بەڵام دوو رۆژ پێش ڤاڵانتاین بە شێوەیەكی بەردەوام شەو و رۆژ كار دەكەین و داواكارییەكانی خەڵك جێبەجێ دەكەین لەكاتی خۆیدا، پێشبینی دەكەین بۆ ئەمساڵ، نزیكەی 500 كەس سەردانمان بكەن''.\nبەوتەی دەشتی حەمەدەمین، ئەگەر گوڵەكان لە پلەی گەرمی نزمدا هەڵبگیرێن، ئەوا نزیكەی دوو هەفتە دەمێننەوە و تێكناچن.\nئەو كەسانەی كە بەبۆنەی 14ی شوبات هاتبوون بۆ كڕینی گوڵی سوور، بۆ ئەوەی بە دیاریی پێشكەش بە خۆشەویستەكانیان بكەن، ئامادەنەبوون لەبەردەم زوومی كامێرادا گوزارشت لەم بۆنەیە بكەن.\nلە رۆژی ڤاڵانتاین ١٤ی شوباتی هەموو ساڵێكدا، بەشێك لە خەڵكی ئاهەنگ بۆ یادی رۆژی قەشە ڤاڵانتاین و خۆشەویستی و سۆزداری دەگێڕن و خۆشەویستان لەم رۆژەدا، خۆشەویستی خۆیان دەردەبڕن بە شێوەی ناردنی كارتی ڤاڵانتاین، گوڵی سوور، نوقڵ و شیرینی بۆئەو كەسەی كە خۆشیان دەوێت.\nڕۆژی 14/2 هەموو ساڵێك یادی خۆشەویستیە لە سەرانسەری جیهان . مێژووە كەشی دەگەڕێتەوە بۆ سەردەمی ڕۆمەكان (700) ساڵ دوای زاین. لەسەردەمی قەیسەری ڕۆمیاكان بوو خۆشەویستی بە هەموو جۆرێ قەدەخە بووە، چونكە خۆشەویستی وا لە مرۆڤ دەكات شەڕنەكات و نەرموو نیان بێت،ڕێز لە هەموو كەس بگرێت و دان بە بونی هەموو كەسدا بنێت، بەڵام قەیسەر ویستوویەتی هەموو دونیا داگیر بكات لەبەر ئەم هۆیە یاسایەكییان دەركردوە كە خۆشەویستی قەدەخە بێت و هەر كەس عاشق بێت ئەكوژرێت. بەڵام لە وكاتەدا قەشەیەك هەبووە كە ناوی (سان ڤاڵانتاین) بووە كە بە دزیی یەوە هەموو كوڕ و كچە عاشقەكانی لە یەكتری مارەدەكرد، ڕۆژێك پاشای ڕۆم بەمە دەزانێت فەرمان دەردەكات كە بیگرن و بیكوژن ڤاڵان تاین دەگرن و لە ڕۆژی 14/2 دیكوژەن. ئیتر عاشقەكان ئەو ڕۆژەیان پەسەند كرد بە رۆژی خۆشەویستی هەموو ساڵێك لەو كاتەدا گوڵی سووریان دەگۆڕییەوە و جلوبەرگی فریشتە باڵدارەكان لەبەردەكرد، وەك وەفایەك بۆ ڤاڵانتاین كە خۆی ئەكات بە قوربانی لە پێناوی خۆشەویستی، ئیدی لەو دەمەوە هەتا ئێستا ئەم یادە بەردەوامە.\nلەزۆربەی وڵاتانی جیهان 14/2 وەك رۆژی خۆشەویستی بە (ڤاڵانتاین) ناسراوە و لە رۆژەدا عاشقان گوڵی سوور وەك دیاری بەیەك دەدەن و پەیمانیان نوێدەكەنەوە، تا ئێستاش خۆشەویستان لە 14/2ی هەموو ساڵێك كە دەكاتە رۆژی مردنی، وەك وەفایەك بۆ ڤاڵانتاین بە شێوەی ئاڵوگۆڕكردنی نامە و ناردنی ئەو كارتە تایبەتانەی كە لەسەری نووسراوە (لە ڤاڵانتاینەوە)، یان بە پێشكەشكردنی گوڵی سوور ئەو رۆژە بەرز رادەگرن.


ئه‌و تیمه‌ى وه‌زاره‌تى شه‌هیدان ره‌وانه‌ى ئه‌وروپاى كرد چییانكرد ؟\n116101734 م. سه‌ڵاحه‌دین موحه‌مه‌د به‌هائه‌دین: هه‌ڵبژاردن جیهادێكی سه‌رده‌میانه‌یه بله‌ز .. ئاگر به‌ربويه بازارێ دهوكێ و تا نوكه ئاگر يێ به‌رده‌وامه ئوفیسا دھوک یا کومسیونا بالا یا ھەلبژارتنان تومارکرن و پەسەندکرنا قەوارێن سیاسی ئۆپۆزسیۆن داوای ئەنجامدانی هەڵبژاردنێكی بێگەرد دەكات وڕاشیدەگەیەنێت ئەگەر هەڵبژ پارتی لە بێسەرو شوێنكردنی دوو گەریلای ناوچەی گەرمیان تۆمەتبار دەكرێت ئەمینداری گشتی یەكگرتوو واژوو بۆ ئازاد كردنی (عەبدوللا ئۆجەلان) و زیندانی یە سیاسی\tڤیدیۆ ... بیانووه یاساییه‌كه‌ى حكومه‌ت بۆ هه‌ڵبژاردنی ئه‌نجومه‌نی پارێزگاكان ڤیدیۆ ... ده‌ستور بۆ ئاینده سازیه له هه‌رێمدا،هه‌ر بۆیه سازانی هه‌موانی ده هه‌ولێر ... ژماره‌ی پێوانه‌یی له راده‌ستكردنی سزای پێبژاردنی ئۆتۆمبێل ڤیدیۆ ... ناكۆكیه‌كانى دوو پارتى فه‌رمانره‌واى هه‌رێم، له رۆژئاوا ره‌نگ ده‌دا هەر گەنجێك تەمەنی 17 ساڵی تەواو نەكردبێت و ئۆتۆمبێل لێبخوڕێت سزا دەدرێت ڕۆژنامه‌نووسانی هه‌ڵه‌بجه به‌هۆی پێنه‌دانی زانیاری له‌فه‌رمانگه حكومیه م. سه‌ڵاحه‌دین موحه‌مه‌د به‌هائه‌دین: هه‌ڵبژاردن جیهادێكی سه‌رده‌میانه‌یه بله‌ز .. ئاگر به‌ربويه بازارێ دهوكێ و تا نوكه ئاگر يێ به‌رده‌وامه ل دھوکێ زاروویەکێ کور ژدایک دبیت و دەمێ دئینە مال دبیتە کچ پەنابەرێن کوردێن ڤەگەراینە ھەرێما کوردستانێ رەخنێ ل سوزێن بێ بنەما یێن حکومەتێ دگ\n2012/05/17 8:50AM 230 جار خوێندراوه‌ته‌وه ئه‌و تیمه‌ى وه‌زاره‌تى شه‌هیدان ره‌وانه‌ى ئه‌وروپاى كرد چییانكرد ؟\tكوردیو – هه‌ولێر – سه‌میرشێخ مه‌موندى\nماوه‌یه‌ك له‌مه‌وبه‌ر وه‌زاره‌تى شه‌هیدان و ئه‌نفالكراوانى حكومه‌تى هه‌رێم تیمێكى سه‌ر به‌وه‌زاره‌ته‌كه‌ى ره‌وانه‌ى ئه‌وروپا كرد بۆ ئه‌وه‌ى زانیارى كۆبكه‌نه‌وه بۆدروستكردنى مۆزه‌خانه‌یه‌ك له‌هه‌رێمى كوردستان به‌ڵام سه‌ردانه‌كه جگه له‌به‌هه‌ده‌ردانى پاره‌یه‌كى زۆر هیچیتر نه‌بووه .\nبه‌پێى ئه‌و زانیاریانه‌ى تایبه‌ت ده‌ست كوردیو كه‌وتووه ده‌ركه‌وتووه ماوه‌یه‌ك له‌مه‌وبه‌ر وه‌زاره‌تى شه‌هیدان و ئه‌نفالكراوان تیمێكى وه‌زاره‌ته‌كه‌ى ره‌وانه‌ى ئه‌وروپا كرد بۆئه‌وه‌ى زانیارى كۆبكه‌نه‌وه به‌مه‌به‌ستى دروستكردنى مۆزه‌خانه‌یه‌ك له‌لایه‌ن وه‌زاره‌تى شه‌هیدان و ئه‌نفالكراوان له‌هه‌رێمى كوردستان بۆ پاراستنى جلوبه‌رگ و كه‌لوپه‌ل و ناسنامه‌ى ئه‌و كوردانه‌ى شه‌هید و ئه‌نفالكراون به‌ڵام به‌پێى ئه‌و زانیاریانه‌ى ده‌ست كوردیو كه‌وتوون دواى گه‌رانه‌وه‌ى وه‌فده‌كه له‌ئه‌وروپا و پێشكه‌شكردنى ده‌رخسته‌ى خۆیان بۆ دروستكردنى ئه‌و مۆزه‌خانه‌یه له‌لایه‌ن وه‌زاره‌ته‌وه پرۆژه‌كه ره‌تكراوه‌ته‌وه و ره‌وانه‌ى وه‌زاره‌تى ئاوه‌دانكردنه‌وه كراوه به‌بیانووى ئه‌وه‌ى ئه‌وه كارى وه‌زاره‌تى شه‌هیدان نیه .\nجێگاى ئاماژه‌پێدانه ئه‌و تیمه‌ى وه‌زاره‌تى شه‌هیدان له‌میانه‌ى سه‌ردانه‌كه‌یاندا بۆ ئه‌وروپا سه‌ردانى ئه‌و مۆزه‌خانه‌یان كردبوو كه‌له‌ناو ئه‌و سه‌ربازگه‌یه‌ى كاتى خۆى له‌لایه‌ن هیتله‌ره‌وه جوله‌كه‌كانى تێدا له‌ناوده‌براو كه‌لوپه‌له‌كانیان له‌وێدا هه‌ڵگیراوه.


گەشەی ئەدەبیاتی کوردی پاش شۆڕشی ئیسلامی ئێران - SAHAR KURDISH (Sorani)\nگەشەی ئەدەبیاتی کوردی پاش شۆڕشی ئیسلامی ئێران\nNov 07, 2018 20:41 Asia/Tehran\nلێکۆڵەر و مامۆستای زانکۆ وێڕای ئاماژە بە پێگەی ئێستای زمان و وێژەی کوردی، وتی: پاش سەرکەوتنی شۆڕشی ئیسلامی و وێڕای کێشە جیاوازەکان زمان و وێژەی کوردی گەشەی کردووە.\nبە پێی ڕاپۆرتی ئاژانسی هەواڵی مێهر، ئیسماعیل ئەحمەدی لە کۆبوونەوەی " شۆڕشی ئیسلامی، زمان و وێژەی کوردی" کە بە هەوڵی ناوەندی لێکۆڵینەوەی کوردستان ناسی زانکۆی ئازادی ئیسلامی یەکەی سنە بەڕێوە چوو، وتی: پاش سەرکەوتنی شۆڕشی ئیسلامی زمان و وێژەی کوردی لە پەراوێز بوون هاتە دەرەوە و گەشەی کرد.\nناوبراو وێڕای ئاماژە بە دۆخی زمان و وێژە و ئەدەبیاتی کوردی پێش شۆڕشی ئیسلامی ئێران، وتی: کۆنینەگەرایی، نوێ خوازی و دژایەتی لە گەڵ ئایین لە سەردەمی پەهلەوی یەکەم بووە هۆی ئەوەی کە پرسی زمان لە ژێر سێبەری سیاسەت هەژمار بکرێت و هەر بۆیە سەرەنج بە ئەو بابەتە فەرهەنگییە بووە هەلێک بۆ یاری سیاسی.\nناوبراو وێڕای ئاماژە بە ئەوەی کە سەرەنج نەدان بە زمان و وێژەی ناوچەکان لەو سەردەمەدا بووگە، لەدرێژە داوتی : لە سەردەمی پەهلەوی دووهەمیش ئەو سیاسەتە درێژەی هەبوو و دەسەڵات نەتەنیا هەوڵێکی بۆ پاڵپشتی و گەشەی زمانەکان نەداوە بەڵکوو لە زۆربەی کاتەکاندا لە بەرانبەریاندا دەوەستا.\nناوبراو وێڕای ئاماژە بە سەرکەوتنی شۆڕشی ئیسلامی و گۆڕانی ڕوانین بە زمان و وێژەی کوردی، وتی: دوابەدوای سەرکەوتنی شۆڕشی ئیسلامی یەکەم هەنگاوێک کە هە ڵگیرا پەسەند کردنی دوو مادەی ١٥ و ١٩ ی یاسای بنەڕەتی بوو کە سەرەنج بە ئەو دوو مادە گرنگە سیاسەت و ڕوانگەی شۆڕشی ئیسلامی ئێران لە سەر زمان و وێژەی ناوچەیی بە تایبەتی زمان و وێژەی کوردی نیشان دەدات.


Activities – College of Engineering\nCollege of Engineering - Activities\nبه‌شی ئه‌ندازیاری شارستانی وۆرك شۆپێكی نێوده‌وڵه‌تی ئه‌نجام ده‌دات\nبه‌شی ئه‌ندازیاری شارستانی زانك وۆرك شۆپێك ئه‌نجام ده‌دات ، به‌ناونیشانی (smart city : where to begin ) ڕۆژی 5شه‌ممه به‌رواری / 20ی 5ی 2021 كاتژمێر / 12ی پاش نیوه‌ڕۆ شوێن / B1 له به‌شی ئه‌ندازیاری شارستانی بۆ بینینی لینكی فه‌رمانی ئاگاداریه‌كه كلیك له‌م لینكه بكه .\nزانكۆی هەڵەبجەسیمناری بەهێزكردنی كۆنكرێت ئەنجام دەدات\nدەربارەی بەهێزکردنی بینای کۆنکریتی بە بەکارهێنانی سیستمی FRP 2019/12/18 زانكۆ ی هەڵەبجە بەشی ئەندازیاری سیمیناریكی ئەنجام دا. لەسیمینارەکەدا باس لە تەکنیکێکی نوێ بۆ بەهێزکردنی بینای کۆنکریتی كرا کاتێک هێزێکی زیادە دەچێتە سەر بینایەک وەکو کاریگەری بومەلەرزە. سیستمەکە بریتیە لە پێکەوە لکانی مادەی FRP بە جسرو پایەکانی بیناکانەوە بەهۆی لکێنەرێکی بەهێزەوە.\nزانكۆى هه‌ڵه‌بجه به‌شى ئه‌ندازيارى شارستانى سيمينارێك ئه‌نجام ده‌دات\nمامۆستایەکی بەشی ئەندازیاری شارستانی توێژینەوەیەکی زانستی لەگۆڤارێکی ئاست بەرزی نێودەوڵەتی بڵاودەکاتەوە\nد. هۆگر کریم حمەجزا مامۆستا لەبەشی ئەندازیاری شارستانی توێژینەوەیەکی زانستی بەناونیشانی (Moment-Curvature Behavior of Glass Fiber-Reinforced Polymer Bar-Reinforced Normal-Strength Concrete and High-(Strength Concrete Columns لە گۆڤاری ئاست بەرزی ئەمریکی ACI structural journal کە یەکێکە لە باشترین گۆڤارەکانی بواری ئەندازیاری شارستانی و خاوەنی فاکتەری کاریگەری 1.197 بڵاو کردەوە. بۆ بینین و زانیاری زیاتر دەربارەی توێژینەوەکە […]\nمامۆستایەكی زانكۆی هەڵەبجە لە كۆنفرانسێكی نێودەوڵەتیدا توێژینەوەیەك بڵاو دەكاتەوە\nمامۆستایەكی زانكۆی هەڵەبجە بەشداری لە كۆنفرانسی نێودەوڵەتی هەردوو زانكۆی تیشك و پۆلیتەكنیكی هەولێر دا دەكات لە ڕێكەوتی 23-25 /2019/6 م. هونەر فەرید سەرۆكی بەشی ئەندازیاری شارستانی زانكۆی هەڵەبجە بە توێژینەوەیەك بەشداری لە كۆنفڕانسی نێودەوڵەتی (IEC2019) كرد توێژینەوەكە بە ناونیشانی A Correlation between Compaction Characteristics and Soil Index Properties for Fine – grained Soils\nمامۆستایەکی بەشی ئەندازیاری شارستانی توێژینەوەیەکی زانستی لە گۆڤارێکی ئاست بەرزی نێودەوڵەتی بڵاو دەکاتەوە\nم. ڕابەر حمەامین فرج مامۆستا و بڕیاردەری بەشی ئەندازیاری شارستانی توێژینەوەیەکی زانستی بەناونیشانی (mechanical, fracture and durability properties of self compacting high strength concrete containing recycled polypropylene (particles بڵاوکردەوە لە گۆڤاری نێودەوڵەتی (journal of building engineering) کە گۆڤارێکی ئاست بەرزی سەر بە پەبلیشەری (Elsevier) ەو خاوەنی فاکتەری کاریگەری 2.378 ە. بۆ بینین و زانیاری زیاتر […]\nمامۆستایەکی زانکۆی هەڵەبجە ناوی زانکۆ دەخاتە ناو گۆڤارێکی ئاست بەرزی جیهانیی\nمامۆستایەکی بەشی ئەندازیاریی بیناکاریی زانکۆی هەڵەبجـە توێژینەوەیەکی هاوبەش لە گۆڤارێکی ئاست بەرزی نێودەوڵەتی بڵاودەکاتەوە م.ی ڕابەر حمەامین فرج مامۆستاو بڕیاردەری بەشی ئەندازیاریی بیناکاریی زانکۆی هەڵەبجە بە هاوبەشی لەگەڵ چەند مامۆستایەکی زانکۆی سۆران توێژینەوەیەکی زانستی بەناونیشانی (Updating ground conditions and time-cost scatter-gram in tunnels during excavation) بڵاو دەکاتەوە. ئەم توێژینەوەیە لە گۆڤاری ئاست بەرزی (Automation in […]\nمامۆستایەکی بەشی ئەندازیاری بیناکاری توێژینەوەیەکی زانستی لە گۆڤارێکی نێودەوڵەتی بڵاو دەکاتەوە\nم.ی ڕابەر حمەامین فرج مامۆستا و بڕیاردەری بەشی ئەندازیاری بیناکاری بە هاوبەشی لەگەڵ چەند مامۆستایەکی زانکۆی سۆران توێژینەوەیەکی زانستی بڵاوکردەوە بەناونیشانی (Stabilization of Problematic soil by utilizing cementitious materials) لەگۆڤاری نێودەوڵەتی (innovative infrastructure solutions) کە سەر بە پەبلیشەری بەناوبانگی جیهانی Springer ە. بۆ بینینی توێژینەوەکە كلیك لێرە بكە\nبه‌شی ئه‌ندازیاریی بیناكاریی پێشانگای ساڵانه‌ی خوێندكاران ده‌كاته‌وه\nڕۆژی پێنج شه‌ممه به‌رواری 2019/5/2 به ئاماده‌بوونی د.دانا عبدالله طاهر یاریده‌ده‌ری سه‌رۆكی زانكۆی بۆ كاروباری زانستی و خوێندنی باڵا و سه‌رۆك به‌ش و مامۆستا و خوێندكارانی به‌شی ئه‌ندازیاری بیناكاریی زانكۆی هه‌ڵه‌بجه ، به‌شی ئه‌ندازیاری بیناكاری پێشانگای ساڵانه‌ی خوێندكارانی ئه‌و به‌شه‌ی كرده‌وه . پێشانگاكه له كاتژمێر 9 ی سه‌رله‌به‌یانی له بینای به‌شی ئه‌ندازیاری بیناكاریی كرایه‌وه و […]\nبه‌شی ئه‌ندازیاری بیناكاری پێشانگای ساڵانه‌ی خوێندكاران ده‌كاته‌وه\nبه‌شی ئه‌ندازیاریی بیناكاری زانكۆی هه‌ڵه‌بجه هه‌ڵده‌ستێت به كردنه‌وه‌ی پێشانگای ساڵانه‌ی خوێندكاران بۆ ساڵی خوێننی 2018 – 2019 بۆ ماوه‌ی یه‌ك ڕۆژ ، كه تیایدا پرۆژه جیاوازه‌كانی خوێندكاران نیشان ده‌درێت. ڕۆژ و به‌روار : پێنج شه‌ممه 2019/5/2 كات : 9:00 ی سه‌رله‌به‌یانی شوێن : بینای به‌شی ئه‌ندازیاریی بیناكاری


ئەنجومەنى وەزارەتى خوێندنى باڵا کۆمەڵێک بڕیاری گرنگی دەرکرد\n2017-03-09 [05:19 AM]\nبەڕێوەبەرایەتى ڕاگەیاندنى وەزارەتى خوێندنى باڵا و توێژینەوەى زانستى بەسەرپەرشتى د. یوسف گۆران وەزیرى خوێندنى باڵا و توێژینەوەى زانستى و، بەئامادەبونى ئەندامانى ئەنجومەنى وەزارەت، کۆبونەوەى ئەنجومەنى وەزارەتى خوێندنى باڵا و توێژینەوەى زانستى لە سێنتەرى ڕۆشنبیرى و جڤاکى زانکۆى دهۆک بەڕێوەچو.\nلە تەوەرێکى دیکەى کۆبونەوەکەدا، د.یوسف گۆران وەزیرى خوێندنى باڵا و توێژینەوەى زانستى ئاماژەى بە پڕۆژەى (Kurdish steady) کرد، کە لە دواین کۆبونەوەى ئەنجومەنى وەزارەت پەسندکرا و، تایبەت بەدابینکردنى زەمالەى زمان و ئەدەبى کوردى بۆ خوێندکارانى بیانى، لەو چوارچێوەیەشدا د.یوسف گۆران ڕایگەیاند: لە ئێستادا سەرقاڵى وردەکارییەکانى ئەو پڕۆژەیەن بۆ ئەوەى لە داهاتودا ژمارەیەک کورسى خوێندن ڕابگەێنین، بۆ ئەوەش چەند پێشنیازێک گەڵاڵە کران بۆ چۆنیەتى ڕاگەیاندن و بەڕێوەبردنى ئەو پڕۆژەی، وەک لە کۆبونەوەکەدا باس کرا، پڕۆژەکە بە پڕۆژەیەکى نەتەوەیى وەزارەتە بۆ دابینکردنى زەمالەى خوێندنى کوردى بۆ خەڵکى بیانى بۆ ئەوەى بتوانن لە زانکۆکانى هەرێمى کوردستان بخوێنن، بۆ ئەوەش د.یوسف ڕایگەیاند: لە ئێستادا بایەخدانێکى تایبەت بەناوچەکە هەیە، بۆیە ئەم پڕۆژەیە بۆ ئێستا زۆر گرنگە بەتایبەت بۆ ئێمە، ئاشکراشیکرد پڕۆسەکە بریتیە لە دابینکردنى ژمارەیەک کورسى ساڵانەى خوێندن بۆ خوێندنى بەرایى بۆ زمان و ئەدەبى کوردى لە زانکۆکانى هەرێمى کوردستان.\nلە بەشێکى دیکەى ئەو کۆبونەوەیەدا تاوتوێی چۆنیەتى بەرەوپێشبردنى وەرگرتنى خوێندکاران بۆ ساڵى خوێندنى (٢٠١٧/ ٢٠١٨) لە زانکۆکان کرا، لەو چوارچێوەیەشدا دواى ڕاگۆڕینەوەو گەڵاڵەکردنى چەند پێشنیازێک کۆبونەوەکە بڕیاریدا بەدو قۆناخ دەرچوانى دوانزەى ئامادەیى لە زانکۆکان بۆ ساڵى خوێندنى (٢٠١٧-٢٠١٨)وەربگرێ، بەشێوەیەک لە قۆناخى یەکەمدا بۆ دەرچوانى خولى یەکەم (٥٥%) خوێندکاران وەربگیرێت و، لە قۆناغى دوەم و بۆ دەرچوانى خولى دوەم ڕێژەى (٤٥%) وەربگیرێت.\nئەم هەواڵە 109609جار خوێندراوەتەوە


لە پەرتوكی ( العبودیە المختارە)ی بیرمەندی فەرەنسی ( ئتیان دولایوس) دا هاتووە و دەڵێ ئەو وڵاتانەی بۆ ماوەیەكی دوور و درێژ توشی سەركوتكردن دەبنەوە، نەوەكانیان وا رادێن وەكو ئەوەی پێویستیان بە ئازادی و رای سەربەخۆ نەبێت، وردە وردە ئەو نەریتە دەبێتـە ریسای گشتی ژیان و جێگیر دەبێت، لەو شێوە جیهانە جێگیرە هیوا ئاواتەكانی هاوڵاتی تەنها سێ بنەما دەبێـت، ئەو سێ بنەمایەش بریتین لە ( دین و پاروەك نان و تۆپی پێ ) .\nدینەكە لەو جۆرە جیهانەدا تەنها دەبێتە لاسایی كردنەوە، خەڵكەكە بیر لە ئەنجامی هەڵسوكەوتەكان ناكەنەوە لە كاتێكدا ئەگەر نوێژێكیان لەدەست بچێت هەست بە تاوان دەكەن، لەلایەكیتر درۆ و دووڕویی و بەرتیل چەمكە تازەكانیش لەبابەتی گەندەڵی و بندیوار و مشەخۆری بەكارێكی ئاسایی دەزانن، ئەو كاتە باسی دین دەكەن ئەگەر ئازارێكیان پێبگات، راستە هەندێ وردە گلەیی لە حكومەت دەكەن گوایە دژ بەویستی خوا ئیش دەكەن، بەڵام بە ناڕەوایی هەزاران كەس لە زیندان بێ و سەدانیش لەژێر ئەشكەنجەدا بمرن كەس نقەی لێوە نایێت .\nپاروەنانەكەش بنەمای دووەمە لەو دنیا جێگیرەدا، هیچ كەس بیر لە مافە رامیاریەكانی وەك ئازادی ، رای سەربەخۆ ، مافی مرۆڤ و مافی منداڵ و مافەكانیتری چین و توێژەكان ناكاتەوە ، تەنها ئەوە نەبێت كە چۆن باروەنانێك بۆ منداڵەكانی بەدەست بێنێ و گەورەیان بكات و یا ئەوەتا كارێكیان بۆ مسۆگەر بكات.\nزەوق و سەلیقەیەكی زۆریش لەتۆپی پێ وەردەگرن، چونكە وا دەزانن ئەو یاسا و دادپەروەریەی لەتۆپی پێدا پیادە دەكرێ، بەوشێوەیە بۆ هەموو كەسێك وەك یەك مافەكان دەستەبەر دەكرێت، بێئاگان لەوەی لەتۆپی پێشدا هەندێك جار تاوان و نادادی دەكرێت .\nلەو شێوەیە ژیانە جێگیرەدا كە راهاتون لەسەری پێشكەوتن زۆر ئەستەمە، چونكە مرۆڤ بۆخۆی كۆسپێكی گەورەیە و گۆڕانكاریش رونادات، تاوەكو هاوڵاتیان لەو ئەندێشەیە و بیرە تەسكە و دنیا بینیە تایبەتە رزگاریان نەبێت، فێر نەبن لەوەی دۆخی بێدەنگی و قبوڵكردنی ئازار و ستەم و زۆرداری، زۆر زیاترە لە هەڵسانەوە و وەستان لەدژی زۆرداری و ستەم و نادادپەروەری.\nتا ئێرە وتەكانی ( ئبتان دولایوس) بوو، دەربارەی ئەو گەلانەی ماوەیەكی زۆر لەلایەن رژێمەكانەوە تەپە سەر دەكرێن، من وای دەبینم گەلی كوردستان ئێستا كتومت لەو قۆناغەدا دەژیێت، ئەوەتا دەبینین دین پانتاییەكی زۆری لە ژیان كۆمەڵگە داگیركردووە، لەكاتێكدا هەتا بیناقاقا كێشە و گیروگرفت هەیە، لەوانە گەندەڵی و پاك رانەگرتنی ژینگە و رێزنەگرتنی یەكتر و پەروەردەیەكی ناكامڵ و بەهەدەردان ئاو و كارەبا و هەروەها نادادی لە زۆربەی جومگەكان، هەموو ئەوانە هەن و بەدەستیانەوە دەناڵێنین، كەچی كارێكی ئەوتۆ ناكەین تاوەكو نەیان هێڵین یان كەمیان بكەینەوە، هەموشی هەر ناڕەزایی دەردەبڕێت، لەهەریەكێكیش داوا بكەیت تەكانێك بدات، دەڵێ ( بەتەمای خوای لێگەڕێ) ( خوا چاكی بكات)، لەكاتێكدا خوای گەورەی خۆی دەفەرموێ ( والله مایغیر بقوم حتی یغیر بأنفسهم)، واتە خوا هیچ شتێك ناگۆڕێت تاوەكو نەتەوەكان خۆیان گۆڕانكاری نەكەن، مخابن ئەوەی ئێستا دەبینین لەسەردەمی رژێمی دكتاتۆری نەبووە، بەجۆرێك لەو سەردەمە جۆرێك لە ئازایەتی و شەهامەت لەلایەن زۆربەی كۆمەڵانی خەڵك بەدی دەكرا، تەنانەت بەرهەڵستی و قوربانیدان هێمای بەرەنگاربوونەوەیەكی شەرەفمەندانەی كۆمەڵگە و تاكەكان بوو، هەر دین و دینداری نا بەلكو پاروە نانێكیش بۆتە سەرمەشقی هەوڵەكانمان، مخابن ئەوەندە ئازاردراوین وای لێهاتوە تەنها بیر لە موچە و ژیان بكرێتەوە، خەمی ئەوەشمان لەبەر بێت، چۆن كاروكاسبیەك بۆ منداڵەكانمان پەیدا بكەین تاوەكو پێیەوە بژین؟ هەندێ جار ئەوەمان لادروست دەبێت، ئەو جەزرەبەیە بۆ ئەوەیە بیر لە ئازادی و رای سەربەخۆ و پێویستیەكانیتری كۆمەڵگەیەكی تەندروست نەكرێتەوە، كاتێكیش داوای ژیانێكی شایستە بكرێت، دروشمی ئاشتی و ئارامیت پێ دەفرۆشنەوە، بڕوام وایە ئارامی خواردنی لە قوتوكراو نیە لە بازاڕ بیكڕیت، بەڵكو بەلەخەمڕەخساوی كۆمەڵگە بەگشتی و تاكەكان بەتایبەت دەستەبەردەبێت، بۆیە وتویانە ( نان و ئازادی ) نەك ئازادی یان ئارامی بەتەنیا .\nبابەتی تۆپی پێیەكەی نوسەر ( ئیتان دولایوس) بۆ ئێمە زۆر راستە، ئەوەتا زۆربەمان بووینەتە گوێگر و بینەری هەواڵەكانی تۆپی پێ، بەدوای تیپەكانەوەین و شارەزاییەكی تەواومان لەسەر یاریگاكان و كڕین و فرۆشتنی یاریزانان و راهێنەران پەیدا كردووە، خشتەی پاڵەوانیەتیەكان و یاریەكانیش دەزانین، هەریەكە و لەماڵەكانی خۆمان بووینەتە هاندەری تیپێك و جاروبار شەڕیشیان لەسەر دەكەین، بێ ئەوەی ئەوان ئاگایان لە چركەیەك لە ژیانی پڕ لە كۆلە مەرگی ئێمە بێت لە چركە ساتی پێویستدا لەسەرمان هەڵبدەنێ .\nهەر بەڕاستی ئێستا دین و پاروەك نان و تۆپی پێ پانتایەكی لە ژیانی ئێمە داگیركردووە، زۆر كەمتر باس لە پێویستیە بونیادیەكانی ژیان دەكرێتەوە كە نیشانە سەرەكیەكانی، پەروەردەیەكی باش و ئازادی و رای سەربەخۆ و مافی مرۆڤ و مافی منداڵ و خزمەتگوزاریە سەردەمیەكان دەبینێتەوە، لێ لەگەڵ ئەوەی ئەو راستیە هەیە كەچی زۆربەمان لە بری ئەو داواكاریانە، ئەو پەندە دەڵێینەوە ( كڵاوی خۆت بگرە بانەیبات)، بەدڵنیاییەوە ئەگەر وا بمێنینەوە باجێكی زۆر قورس دەدەین گەورەتر لەوەی لە پێشوتر و لە سەردەمی (عهد البائد)ە داوامانە.\nن: عەبدولواحید محەمەد\nهۆكاری ده‌روونی كۆمه‌ڵایه‌تی بۆ کاریگەربوونی کاریکاتێر\nبەبڕیاری بافڵ تاڵەبانی سەرجەم ناسنامەکانی پێشووی دژە تیرۆر وەردەگیرێنەوەو ڕادەگیرێن\nهونه‌رمه‌ندی میلی گه‌لاوێژ سه‌قزی بۆ PUKmedia ده‌ڵێت، جگه له‌زمانی شیرینی كوردی به‌چه‌ندین زمانی جیاواز ...\nئەگەر سەیرێكی مێژووی یەكێتیی نیشتمانیی كوردستان بكەیت و لەناویدا كۆمەڵە بۆت دەردەكەوێت كەم شوێن هەیەداستان وقارەمانێتی پێشمەرگەی یەكێتی وكۆمەڵەی تێدا تۆمارنەكرابێت .سەیری زیندانەكانی فا...\nھاووڵاتیان بە گرنگییەوە لە رێككەوتنی یەكێتی و گۆڕان دەڕوانن


دهۆك، لە ڕووداوێكی هاتووچۆدا 7 كەس بوونە قوربانی - تۆڕی میدیایی خەڵک\nرووداوێكی هاتوچۆو لە ڕێگای نێوان شێخان- دهۆك، 7 قوربانی لێكەوتەوە\nئازاد تەها وتەبێژی بەڕێوەبەرایەتی هاتووچۆی دهۆك ڕایگەیاند، درەنگانێكی شەوی ڕابردوو، لەسەر ڕێگای سەرەكی نێوان دهۆك – شێخان لە نزیك ناحیەی عەدرێ، رووداوێكی هاتوچۆ روویداوە و بەهۆیەوە دوو كەس گیانیان لەدەستداوە و پێنج كەسی تر بریندارببوون.\nبە وتەی ئازاد تەها، ڕووداوەكە لە نێوان پیكابێك و تۆیۆتا كامریەكدا بووە و جگە لە زیانە گیانیەكانی زیانێكی زۆری ماددیش بەهۆی ڕووداوەكەوە كەوتۆتەوە.\nڕووداوەكانی هاتووچۆ لەم چەند ساڵەی دواییدا بەشێوەیەكی بەرچاو لە هەرێمی كوردستانیان ڕوویان لە زیادبوون كردووە، ئامارەكانیش ئاماژە بە هەڵكشانی ژمارەی قوربانیانی ئەو ڕووداوانە دەكەن، بە بۆچوونی چاودێران، هۆكاریی زۆربوونی ڕووداوەكانی هاتووچۆ، لەلایەك بۆ خراپی ڕێگاوبانەكان و لەلایەك تر،بۆ تیژڕەوی و بۆ پابەندنەبوونی شۆفێران بە ڕێنماییەكانی هاتووچۆوە دەگەڕێتەوە.\n13 ئیلول 2021 3.31 pm\nخەڵك- وەزیری پەروەردەی حكومەتی هەرێم، وادەی دەستپێكردنی ساڵی خوێندنی ئاشكراكرد و ڕایگەیاند، لە سبەینێ سێ…